Kanga ipak bez kazne | Meridian Sport\nNaslovna Fudbal Kanga ipak bez kazne\nKanga ipak bez kazne\nFudbalski klub Crvena zvezda dao je saopštenje u kom se kaže da se njihov igrač Gelor Kanga nije javio na vrijeme po povratku iz reprezentacije, ali da je za to imao opravdanje, te stoga neće snositi nikakve posledice.\nRanije danas mediji su javili da je Kanga nije stigao na vrijeme u klub i da će biti van konkurencije za predstojeći derbi.\n“Zbog rigoroznih mjera usled pandemije korona virusa avionske konekcije iz Afrike do Beograda su bile znatno otežane. Do te mjere da , iako, čekiran na aerodromu u Parizu nije mogao da uđe u avion za Beograd zbog čega je kasnio sa povratkom”- kazali su iz aktuelnog šampiona Srbije.\nIz Zvezde su naveli da je Kanga zadnja dva dana uredno trenirao sa ekipom, a “da li će biti u konkurenciji za tim odlučiće šef stručnog štaba Dejan Stanković.”\nDerbi između Crvene zvezde i Partizana igra se u srijedu u 18:00 sati.\nPrethodni tekstKucanje jajima umjesto bacanja novčića na fudbalskoj utakmici\nSljedeći tekstFiba Liga Šampiona ulazi u završnicu Top16 faze\nKris Smoling opljačkan\nRadonjić: Olimpija dobro ukomponovan tim\nGotov transfer – Partizan poželio Urošu Vitasu sve najbolje u nastavku...\nAnđela Mugoša - 23 Oktobra, 2020 1\nNejmar mora da vrati Barseloni 6,7 miliona eura\nLuka Milosevic - 19 Juna, 2020 8


Ponoš će tužiti Vučića kao građanina, Vulina neće jer nema smisla a javio se još jedan kandidat ... | WebTribune\nHome U FOKUSU Ponoš će tužiti Vučića kao građanina, Vulina neće jer nema smisla a javio se još jedan kandidat …\nPotpredsednik Narodne stranke Zdravko Ponoš kaže da se Aleksandar Vučić ne ponaša kao predsednik svih građana, na šta je odgovorio funkcioner SNS Marko Đurić.\nPonoš je istakao da se Vučić ponaša kao guverner nad porobljenom Srbijom koji “ljubi skute nekolicini imperatora” i da takav način vladanja vodi ka radikalizaciji odnosa u društvu sa nesagledivim posledicama.\nUpitan o “demantiju bivšeg britanskog premijera Tonija Blera da pregovara o Kosovu”, Ponoš je odgovorio da je Blerova sekretarica je izjavila da se njegov institut ne bavi sa Kosovom.\nPotpredsednik Glavnog odbora Srpske napredne stranke (SNS) Marko Đurić ocenio je danas da su potpredsednik Narodne stranke Zdravko Ponoš i njegovi koalicioni partneri bili protagonisti politike raspračavanja i uništavanja Srbije i bogaćenja na muci srpskog naroda i da ne postoje “pare kojima se njihove biografije mogu oprati”.\n“Baš kao što su rasparčavali i uništavali Srbiju kada su bili na vlasti i zbog vlasti, to pokušavaju da čine i danas kritikujući svaki pokušaj saniranja štete koju su upravo oni naneli sopstvenoj zemlji, ali time samo potvrđuju opšti utisak o njihovoj kriminalnoj i destruktivnoj istorijskoj ulozi”, ocenio je Đurić.\nĐurić je u pisanoj izjavi optužio Ponoša, ali i lidere Saveza za Srbiju Dragana Đilasa i Vuka Jeremića da su razarali vojsku, uništavajući ekonomsku osnovu društva i stotine hiljada ljudi ostavili bez posla i hleba, “služeći svakom stranom gospodaru za koga su mislili da može da ih očuva na vlasti, pošto su znali da ih građani neće”.\n“Zdravko Ponoš je kapitulantska kukavica koja je kao načelnik Generalštaba Vojske Srbije ribala cipele generalima država agresora na našu zemlju, a sada bi da se junači šireći laži i mržnju prema predsedniku sopstvene zemlje”, dodao je Đurić.


Banjaluka donijela set ekonomskih mjera – ASinfo Portal\nBanjaluka donijela set ekonomskih mjera\n29.03.2020. / 16:15\nBANJALUKA – Gradski štab za vanredne situacije grada Banjaluka utvrdio je i set ekonomskih mjera, kojima se za pojedine djelatnosti koje su potpuno zabranjene ili kojima je ograničeno djelovanje utvrde olakšice, subvencije ili otpisi.\n“Poslovni subjekti i preduzetnici imaće pravo na subvenciju komunalne takse u iznosu od 100 odsto za mart i april, ako im je rad obustavljen, a od 50 odsto ako je ograničen“, pojasnio je gradonačelnik Banjaluke Igor Radojičić i dodao da će obveznici plaćanja naknada za javnu površinu biti oslobođeni putem dodijele subvencije.\nZakupci poslovnih prostora u vlasništvu grada, koji imaju ugovore pod posebnim uslovima, biće oslobođeni zakupa za tri mjeseca, kao i zakupci poslovnih prostora, vlasništvu grada, koji su u komercijalnom zakupu, a rad im je obustavljen, dok će oni čiji je rad ograničen biti oslobođeni obaveze za dva mjeseca.\nRadojičić je rekao da će se sredstva za podsticaj za razvoj poljoprivrede od milion KM preusmjeriti po posebnom programu da bi primarno bila omogućena proširena proljetna sjetva, plansko zasijavanje što većih površina, podrška poljoprivrednicima i obezbjeđenje proizvodnje hrane u ovoj godini.\nGrad je odlučio da portfelj Gradskog garantnog fonda u najmanjem iznosu od 500.000 KM usmjeri na subvenciju kamata poslovnim subjektima za plasman kredita u uznosu od 10 miliona KM.\nDonesena je i odluka da se mjesečni iznosi za javne vrtiće za mart smanje za 50 odsto, a za april da se ne plaćaju.\nTagovi: grad banja lukagradski štab za vanredne situacijekorona virusset ekonomskih mjera


Građanske Inicijative | Prepoznato drastično pogoršanje stanja ljudskih prava u Srbiji\n11 Oct Prepoznato drastično pogoršanje stanja ljudskih prava u Srbiji\nBeograd, 11. oktobar 2019. godine – Srbija je danas pala na CIVICUS monitor listi – iz kategorije zemalja u kojima su osnovne slobode i građanski prostor suženi (rejting 64,39) u kategoriju zemalja kojima su osnovne slobode opstruirane (rejting 60,39). Srbija se nakon ovog pada nalazi na samom vrhu najugroženijih zemalja, zajedno sa Mađarskom i Ukrajinom.\nGrađanske inicijative, u saradnji sa CIVICUS-om, organizuju konferenciju za medije 15. oktobra, u 12 časova\nu Medija centru, Terazije 3, Velika sala, I sprat. Na konferenciji će učestvovati kolege iz CIVICUS-a, Balkanske mreže za razvoj civilnog društva i lokalnih organizacija. Agenda se nalazi u prilogu.\nSada kada je Srbija pala na listi, CIVICUS će pojačati zagovaračke napore za poboljšanje stanja za civilno društvo u Srbiji. Kroz uticaj na svoje članove i partnere širom sveta radiće na tome da skrene pažnju na pogoršavajući položaj civilnog društva u Srbiji, u saradnji sa civilnim društvom iz Srbije, a posebno sa članicama platforme Tri slobode koja je osnovana u Srbiji tokom Međunarodne nedelje civilnog društva.\nPodsetimo, Srbija se od marta meseca nalazi na Watch listi CIVICUS-a zbog rapidnog pada u obezbeđivanju slobode udruživanja, okupljanja i izražavanja od strane države.\nMolimo sve zainteresovane za učestvovanje na konferenciji da potvrde prisustvo na ivanat@gradjanske.org do ponedeljka, 14. oktobra do 15 časova.\nZa više informacija možete se obratiti Ivani Teofilović na ivanat@gradjanske.org.\nSve izveštaje CIVICUS monitora možete naći na ovom linku, a njihovo saopštenje povodom smanjenja rejtinga Srbije ovde.


Plavi trkači u Sarajevu prikupili više od 31.000 KM za edukaciju djece s autizmom - Zdravi Portal\nNaslovna»Pozitivne priče»Plavi trkači u Sarajevu prikupili više od 31.000 KM za edukaciju djece s autizmom\nBy Jasmin Niksic Objavljeno\t 12/05/2019 Pozitivne priče\nU okviru redovnih Park Run treninga Udruženja Marathon, na parkingu na početku Velike aleje na Ilidži održano je druženje kojim je zaključena kampanja “Trčim za nekog sa autizmom”.\nČlanovi Udruženja Marathon i članovi Udruženja EDUS su uz podršku Ambasade Australije u Beču u aprilu pokrenuli kampanju “Trčim za nekog sa autizmom” kako bi obilježili mjesec svjesnosti o postojanju autizma.\n“Treću godinu organizujemo ovu kampanju i drago nam je da svake godine imamo sve već odziv ljudi. Ove godine smo imali 150 plavih trkača i trkačica koji su prodajom svojih koraka na Heineken 0.0 5K proljetnoj trci pomogli edukaciju djece iz autističnog spektra i drugih razvojnih poremećaja koja pohađaju EDUS program. Ove godine smo prikupili 31.852 KM, a osim sredstava koja će nam dobro doći u radu mnogo nam znači podrška”, rekla je Selma Mameledžija, projekt menadžerica Udruženja EDUS.\nDo sada je kroz EDUS-ov program prošlo više stotina djece, iz BiH te zemalja regiona i svijeta, a njih čak 40 uspješno uključeno u redovno školovanje. EDUS je začetnik servisa rane intervencije u našoj zemlji i regionu, autor validiranih instrumenata za procjenu razvoja i izradu individualnih razvojnih programa za djecu te organizator brojnih akcija i kulturnih aktivnosti kojim se javnosti podiže svjesnost o autizmu i drugim razvojnim poteškoćama, kao i pravima djece koja ih imaju.\nPrethodni članakMeđunarodni dan sestrinstva: Medicinske sestre i tehničari neizostavan segment zdravstvenog sistema\nSlijedeći članak Merima Sarajlić: Njegovatelji zadovoljavaju osnovne životne potrebe osoba treće životne dobi


Predrag Mitrović, predsjednik Unije poslodavaca Crne Gore (UPCG) održaće sastanak sa Miodragom Radunovićem, ministrom zdravlja, u petak 29. novembra 2013. godine, u sali UPCG (ul. IX crnogorske brigade br.11, Podgorica), na temu saradnje javnog i privatnog sektora u oblasti zdravstva i suzbijanja zloupotrebe bolovanja u kompanijama.\nUz zvaničnike UPCG i MInistarstva zdravlja i njihove saradnike, učesnici sastanka u UPCG biće Kenan Hrapović, direktor Fonda za zdravstveno osiguranje Crne Gore, Slobodan Filipović, direktor Direktorata za rad u Ministarstvu rada i socijalnog staranja, Višnja Orban, glavni zdravstveni sanitarni inspektor u Upravi za inspekcijske poslove, Nebojša Kavarić, direktor Doma zdravlja Podgorica, kao i privrednici – članovi UPCG.\nPovodom navedenog događaja, predsjednik UPCG Predrag Mitrović, ministar zdravlja Miodrag Radunović, direktor Fonda za zdravstveno osiguranje Kenan Hrapović, kao i predstavnici navedenih institucija, će u 12.30 sati dati izjave za javnost.\nCilj sastanka u UPCG je da se u direktnoj komunikaciji učesnika razmijene stavovi i mišljenja i postigne dogovor o budućem zajedničkom djelovanju, posebno imajući u vidu da se problematika zloupotrebe bolovanja direktno odražava na gubitke u kompanijama i privredi, resornom ministarstvu, Fondu za zdravstveno osiguranje, a time i ukupnoj Crnoj Gori.\nKonferencija "Ženski biznis – potencijal crnogorske ekonomije"


EU PRO predstavlja poziv za dodelu bespovratnih sredstava | Boom93\nEU PRO predstavlja poziv za dodelu bespovratnih sredstava\nInformativna sesija o drugom javnom pozivu razvojnog programa EU PRO za dodelu bespovratnih sredstava preduzetnicima i preduzetnicama i mikro i malim preduzećima biće održana u sredu 16. oktobra 2019. godine u 10:30 časova na Srebrnom jezeru u hotelu Danubia Park.\nPoziv je otvoren do 10. novembra 2019. godine, a pravo učešća imaju preduzetnici i preduzetnice, mikro i mala preduzeća koja se bave proizvodnjom i koja su registrovana u periodu od 2014-2018. godine u 99 gradova i opština uključenih u program EU PRO. Opredeljena sredstva namenjena su za nabavku opreme i uvođenje usluga sa ciljem da se unapredi proizvodnja i tržišni potencijal privrednih subjekata i doprinese povećanju zaposlenosti.\nPreduzeća mogu da konkurišu za bespovratna sredstva u visini od 10.000 do 30.000 evra, dok je za brzorastuća i izvozno orijentisana preduzeća i preduzetnike maksimalan iznos podrške 70.000 evra. Takođe, korisnici/ce sredstava treba da obezbede finansijsko učešće u projektu u visini od 20 odsto, odnosno 30 odsto ako apliciraju za sredstva veća od 30.000 evra.\nPožarevljani na obeležavanju 85 godina od ubistva Kralja Aleksandra (FOTO)


Новости: Крњи се идеја СзС о бојкоту избора и парламента - Нови Стандард\n26.02.2019. 11:48 16.07.2020.\nDeo poslanika iz SzS nije oduševljen idejom da se ne učestvuje u zasedanjima skupštine jer je to mesto gde imaju priliku da diskutuju\nIdeja opozicionog bloka SzS da izbore i parlament treba bojkotovati počela je da se krnji, pišu Večernje novosti. To se dogodilo, kako dalje piše taj beogradski list, posle poruka iz Brisela i Vašingtona da neučestvovanje u radu skupštine, ali i poziv biračima da ne idu na glasanje, nisu prihvatljivi.\nKako dodaju Novosti, rečunica da izlaznost glasača teško može da ide ispod 40 odsto, što bi značilo da je bojkot uspeo, teško je dostižna, pa se u nezvaničnim razgovorima predstavnika SzS pominje i odustajanje od cele akcije.\nOsim međunarodnog faktora koji će, ocenjuju Novosti, verovatno biti presudan, ima još mnogo razloga zbog kojih bi od bojkota moglo da se odustane. Kako objašnjava list, partije koje imaju razvijenu infrastrukturu i profilisano biračko telo, poput DS, Dveri i Narodne stranke, mogu da pretrpe štetu ukoliko ih ne bude bilo na glasačkim listićima i potpuno ostanu van političke scene.\nTakođe, ističu Novosti, bojkot može da bude uspešan samo ako na birališta izađe manje od 40 do 45 odsto birača.\n“S obzirom na to da će deo opozicije, koja je mimo Saveza za Srbiju, sigurno ići na birališta, poput radikala, LDP, LSV, DSS i SPAS, veliko je pitanje hoće li on imati bilo kakvog smisla”, navodi list.\nKako se tvrdi, deo poslanika iz SzS takođe nije oduševljen idejom da se ne učestvuje u zasedanjima skupštine jer je to mesto gde imaju priliku da diskutuju.\nIzvor Tanjug/B92, 26. februar 2019.\nPreporučujemobojkot izboraVečernje novostiizboriNarodna skupštinaopozicijaParlament SrbijeSavez za Srbiju


Studija: Lečenje neplodnosti povećava rizik od srčanih komplikacija\nBy redakcija 02/23/2022 Najnovije, Zdravlje\nAko ste jedna od miliona žena koje planiraju da koriste tretmane za neplodnost da bi rodile bebu, imajte na umu da su nova istraživanja pokazala da žene mogu da budu pod povećanim rizikom od kardiovaskularnih komplikacija i komplikacija povezanih sa trudnoćom, posebno ako imaju 35 ili više godina.\n„Starosti majke, posebno 35 godina i više, povećava rizik od pojave ili razvoja stanja, kao što je hronični visok krvni pritisak, koji povećavaju rizik od komplikacija u trudnoći“, rekla je autorka studije dr Pensi Vu, viši predavač i počasni konsultant akušer i subspecijalista za fetalnu medicinu na Medicinskom fakultetu Univerziteta Kele u Stafordširu, UK, u saopštenju.\nStudija, objavljena u Journal of the American Heart Association, uporedila je više od 106.000 porođaja u kojima je beba začeta uz pomoć potpomognute reproduktivne tehnologije sa više od 34 miliona porođaja začetih bez takve pomoći.\nŽene koje su koristile tretmane za neplodnost imale su više postojećih zdravstvenih stanja, kao što su visok krvni pritisak i dijabetes, i veća je verovatnoća da će biti gojazne kada započnu lečenje, pokazalo je istraživanje.\nŽene koje koriste potpomognutu reproduktivnu tehnologiju da bi zatrudnele imale su 2,5 puta veći rizik od akutne bubrežne insuficijencije i 65 odsto veći rizik za nepravilan rad srca.\nImale su i 57 odsto veći rizik od abrupcije placente, kada se posteljica odvoji od unutrašnjeg zida materice pre rođenja bebe. Žene su takođe imale 38 odsto veću verovatnoću da će im biti potreban porođaj carskim rezom, a 26 odsto veća verovatnoća da će beba biti rođena pre vremena.\nOgraničenje studije je bilo to što nije upoređivala različite tretmane plodnosti, što je “važna razlika”, rekao je specijalista za reproduktivnu endokrinologiju i neplodnost iz Čikaga dr Sigal Klipštajn koja nije bila uključena u studiju, prenosi CNN.\n“Mogu postojati značajne razlike između grupa na osnovu vrste lečenja plodnosti, dužine lečenja i vremena između lečenja i začeća”, rekla je ona.\nPostojali su povećani rizici za žene koje su bile podvrgnute tretmanu neplodnosti čak i kada nisu imale ranije simptome srčanih bolesti, takođe je pokazala studija.\n“Bili smo iznenađeni da je asistirana reproduktivna tehnologija nezavisno povezana sa ovim komplikacijama, za razliku od toga da je povezana samo sa postojanjem već postojećih zdravstvenih stanja ili samo među starijim ženama koje su podvrgnute lečenju neplodnosti”, rekla je dr Vu.\n“Često je osnovna neplodnost, a ne tretman plodnosti, ono što je povezano sa lošijim ishodima”, rekla je dr Klipštajn koja nije bila iznenađena nalazom.\nOna je ukazala na PCOS, ili sindrom policističnih jajnika, uobičajen hormonalni poremećaj kod žena. To je vodeći uzrok neplodnosti i takođe dolazi sa povećanim životnim rizikom od kardiovaskularnih bolesti.\nŽene sa PCOS imaju sedam puta veće šanse da dožive srčani udar, rekla je ona i dodala:\n“Prema trenutnoj studiji, jedna od pet žena ulazi u trudnoću sa istorijom kardiovaskularnih faktora rizika”, rekla je Klipštajn, što može povećati zdravstvene rizike za ženu dok nosi i rađa svoje dete.\nDr Klipštajn je rekla da je glavna poruka studije potreba da se žene pozabave svim faktorima rizika za srčana oboljenja pre nego što zatrudne, ako je to moguće.\nŽene se mogu fokusirati na gubitak težine, snižavanje visokog krvnog pritiska i držanje holesterola pod kontrolom, rekla je ona.\n“Poruka je da lekari treba da savetuju sve žene sa postojećim kardiovaskularnim faktorima rizika koje bi mogle da zatrudne o rizicima vezanim za trudnoću, bez obzira da li imaju istoriju neplodnosti ili ne“, dodala je doktorka.\nbeba bolest dete doktorka faktor faktori gubitak holesterol Klipštajn lecenje neplodnost PCOS rizici šanse studija trudnoća zdravstvene rizike zene


Sanino: Brisel zadovoljan strukturom pregovaračkog tima Crne Gore\nTehnička priprema Crne Gore za pregovore sa EU je dobra, a Brisel je zadovoljan strukturom pregovaračkog tima, rekao je generalni direktor Direkcije za proširenje Evropske komisije Stefano Sanino.\nSanino, koji se sastao sa crnogorskim predsjednikom Filipom Vujanovićem u Sarajevu, gdje se održava Međunarodna konferencija za mir, rekao je da je Crna Gora u junu ostvarila važan korak, a sada se radi na otvaranju pregovora o nekim poglavljima.\n"Izuzetno smo zadovoljni našom saradnjom", naglasio je Sanino, te dodao da je Brisel posebno zadovoljan širokim konsenzusom koji postoji u crnogorskom društvu o evropskim integracijama.\nVujanović je rekao da je očigledno da postoji puna spremnost da se pregovori i faktički realizuju i da se otvore što prije, saopšteno je iz kabineta predsjednika Crne Gore.\n"U tehničkom smislu veoma intenzivno se radi da oni otpočnu i postoji puno raspoloženje da se zajedničkim naporom, očekujem odmah nakon parlamentarnih izbora, uđe i u faktičku pregovaračku poziciju sa EU", rekao je Vujanović, koji je uvjeren da će pregovori početi tokom kiparskog predsjedavanja EU.


Vesti online / Vesti / Svet / Uživo iz Frankfurta: Uhapšeno 500 demonstranata\nB92, Tanjug, Raša tudej A\nUživo iz Frankfurta: Uhapšeno 500 demonstranata\nIspred novog sedišta Evropske centralne banke u Frankfurtu sukobili su se demonstranti i policija. Prema novim podacima, uhapšeno je oko 500 osoba, a više od 80 policajaca je povređeno.\nPolicija je saopštila da je upotrebila vodeni top da bi rasterala demonstrante posle napada na pripadnike snaga reda, vatrogasce, jednu policijsku stanicu i zgradu opere.\nU saopštenju je potvrđeno da je povređeno 88 policajaca. Osam ih je zadobilo povrede od bačenog kamenja, a 80 kada je na njih bačena nepoznata supstanca.\nZapaljeno je i oštećeno najmanje sedam policijskih automobila, prenio je Si-En-En.\nPet osoba je uhapšeno zbog napada na policajce, a još 500 je privedeno na ispitivanje, izjavila je policijski portparol Tesa Košig.\nReporter kanala Raša tudej sa lica mesta javlja da helikopteri nadleću grad i da je ispaljena velika količina suzavca.\n- Vazduh je pun suzavca. Policajci su barikadama i bodljikavom žicom ogradili novu zgradu ECB, naveo je izveštač iz centra Frankfurta.\nOn je dodao da su veoma rano jutros izbili prvi sukobi između policije i demonstranata, kao i da je zapaljen jedan policijski automobil, pa su policajci ispalili suzavac kako bi rasterali okupljene ljude.\nOko nove zgrade ECB policija je postavila kordone.\nUživo iz Frankfurta:\nZapaljeno je i više policijskih automobila, a demonstranti su blokirali glavni most preko reke Majne.\nPolicija je juče u Frankfurtu barikadama i bodljikavom žicom okružila novo sedište Evropske centralne banke.\nKako je saopšteno, to je urađeno da bi potencijalno nasilne demonstracije protiv mera štednje i kapitalizma bile sprečene.\nLevičarski aktivista okupljeni u međunarodni pokret "Bokjupaj" (Blockupy) su prethodno najavili da je cilj njihovih aktivista da, u skladu sa protivljenjem vladinim merama štednje, danas blokiraju novo sedište ECB, pred otvaranje zgrade.\nOčekuje se oko 10.000 demonstranata na glavnom trgu Remerberg u Frankfurtu, pošto su organizatori unajmili poseban voz za prevoz aktivista iz Berlina, kao i autobuse za prevoz iz ostalih delova Nemačke i drugih evropskih zemalja.\nECB, zajedno sa Evropskom komisijom i Međunarodnim monetarnim fondom, deo je takozvane "trojke" koja nadzire poštovanje uslova za dobijanje kredita u finansijski problematičnim zemljama, poput Grčke.\n''Vlada u Grčkoj je pokazala da je i drugačija politika moguća'', rekao je jedan Henri, star 54 godine, koji je iz Pariza došao danas u Frankfurt da to kaže i demonstrira protiv svih nedaća savremenog kapitalizma i neoliberalizma, dok je jedna tridesetogodišnja Tanja iz Beča nemačkim novinarima rekla da je ona tu da iskaže nezadovoljstvo zbog mera štednje.\nOna ima prijatelje u Grčkoj i sa takvom politikom, kako je rekla, njeni prijatelji nemaju više perspektivu u svojoj zemlji.\nJedna Kristina iz Berlina, koja se spontano odlučila da sa prijateljicom dođe u Frankfurt i demonstrira, rekla je da to čini zbog svoja tri posla i sina.\nOna, naime, u Berlinu mora da radi čak tri posla, kako bi sa sinom preživela.\n''Zato sam tu'', naglasila je četrdesetčetvorogodišnja Kristina.\nKada je reč o gradu Frankfurtu, on je više puta bio mesto žestokih demonstracija, a jedan od najpoznatijih demonstranata toga grada je i bivši nemački šef diplomatije Joška Fišer, koji je tu bio od demonstracija iz 1968. preko protesta protiv proširenja aerodroma i zaštite životne sredine i jednom, puno kasnije, priznao '' da, bio sam militantan''.\nŠta je pokret ''Blokjupaj''\nMeđunarodni pokret "Blokjupaj" (Blockupy) čiji su aktivisti danas, na dan otvaranja novog sedišta Evropske centralne banke (ECB) u Frankfurtu organizovali demonstracije u kojima već ima i povređenih i uhapšenih, savez je levo orijentisanih protivnika kapitalizma u okviru koga postoji 90 organizacija - predstavljaju danas nemački mediji ''Blokjupaj''. Ovaj međunarodni pokret zahteva odustajanje od kursa gvozdene štednje i traži, između ostalog, da zemlje u krizi, poput Grčke, u buduće dobijaju više novca.\nPodgrupa "Blokjupaja" je savez "Okupirajmo Volstrit", koji je 2011/2012. godine bio veoma aktivan u protestima protiv banaka i demonstracijama, takođe, u Frankfurtu ispred stare centrale ECB.\n''Blokjupaj'' formira sada front protiv ECB zato što, kako navode nemački mediji, smatra tu banku kao ništa drugo, nego produženu ruku međunarodnih kreditnih poverilaca.\nSVET Krv potekla zbog bankara\nEKONOMIJA Frankfurt: Grad u kome se obrću milijarde\nEX YU Nemačke packe za makedonskog predsednika\nSreda 18.03.2015. 10:05\nTo im je poklon od njihovih prijatelja američkihna-cista. Opomena da moraju razmišljati kao Amerikanci.


Kurti: Sa Zajednicom na vratima neizbežan novi rat, biće krvoprolića | KoSSev\nSubota 29. avgust 2015, 01:52\n"Sa Zajednicom na vratima i borba je na vratima. Uskoro je neizbežan novi rat. Biće krvoprolića," lider pokreta "Samoopredeljenje" Aljbin Kurti rekao je sinoć na prištinskoj televiziji KTV, govoreći o sporazumu o formiranju Zajednice srpskih opština i kritikujući kosovsku vladu zbog potpisivanja ovog sporazuma. Iako su protiv formiranja ZSO do sada listom bili i kosovska vlada i opozicija, Samoopredeljenje je u javnosti najistaknutije u proteklim danima i mesecima protestovalo protiv "Zajednice", kako ZSO u pežorativnom značenju u albanskom jeziku nazivaju aktivisti ovog pokreta. Samoopredeljenje je i ranije najavljivalo novu radikalizaciju protesta.\n"Stvaranje Zajednice donosi nove tenzije. Uskoro je neizbežan novi rat. Biće krvoprolića. Pošto našu generaciju čine deca iz devedesetih, koja su u ratu postala vojnici OVK, i naša deca biće sutra vojnici," rekao je Kurti u emisiji "Interaktiv" na KTV.\n"Sa Zajednicom na vratima i borba je na vratima," kaže Kurti koji veruje da se ZSO "ne može ukloniti" bez prolivanja krvi.\nOn je objasnio i da Samoopredeljenje "nema problem sa kosovskim Srbima, već sa Srbijom, koja je još uvek neprijatelj Kosova i protiv kojeg se mora boriti."\nKurti je posebno bio kritičan prema kosovskom premijeru Isi Mustafi, za kojeg kaže da je Kosovo uveo u "crno doba, crnje i od onog u vremenu Rahmana Morine" i da treba da da ostavku, a ako to ne učini, onda narod treba da ga ukloni.\nIsa Mustafa je prethodno Kurtija nazvao "magarcem", ne pominjući njegovo ime i odgovarajući na prozivku koju je Kurti uputio da je ZSO "zajednica braće Tačija i sinova Ise". Kurti je u Interaktivu odgovorio da je Mustafa počeo "da priča sa životinjama", da on "nije ozbiljan čovek" i da koristi "prljav rečnik", te da kao takav treba da "ide u Zajednicu", jer Kosovo nije "otpadak od države".\nPristalice Samoopredeljenja su više puta od početka godine protestovale protiv kosovske vlade i formiranja ZSO, uključujući i nasilne demonstracije, ali izvodile i "performanse". Poslednji je održan prekjuče ispred sedišta kosovske vlade u Prištini, kao i protest ispred zgrade opštine u Južnoj Mitrovici.


Malo je poznato da je Srbija do drugog svetskog rata imala evidentiranih milion i osam stotina hiljada grla koza. Kozarstvo je bila veoma razvijena stočarska grana u predratnoj Srbji, ali je zakonskom uredbom držanje koza zabranjeno 1954.godine. Tadašnje vlasti obrazložile su ovu odluku objašnjenjem da su koze najveći uništivači šuma i rastinja i da ih po hitnom postupku treba uništiti. Što pre - što je i učinjeno.\nDanas Srbija ima evidentiranih oko 100.000 grla koza za razliku od Francuske koja ih ima preko milion - kaže predsednik Saveza odgajivača ovaca i koza Srbije, ing. Frida Bauman. Francuski farmeri uzgajaju uglavnom alpino koze koje se najuspešnije gaje u Poito Sharnte. Obzirom da je ova oblast geografski okrenuta ka Atlanskom okeanu ishrana koza je silažna i grla se ne izvode na pašnjake.\nIako je u Evropi razvijen stajski uzgoj koza, kao na primer u Francuskoj, mediteranski način uzgajanja ove životinje podrazumeva njihov boravak uglavnom na pašnjacima.\nKod nas se koze čuvaju kombinovano, jer atmosferske prilike diktiraju boravak koza u stajama, odnosno na pašnjacima tokom proleća, leta i jeseni.\nFrida Bauman kaže da se u Srbiji trenutno uzgaja domaća bela rasa ili alpino koza dok je sanskih veoma malo ili ih uopšte nema. U novije vreme uvežena je nemačka šarena koza. Srbija ne spada u zemlje bogate pašnjacima a oni odgajivači koji se bave kozarstvom znaju da je ova životinja veoma rentabilna.\nPoznato je da domaća bela kratkodlaka koza ima dva jarenja godišnje i da su jarenja uglavnom blizanačka. U vreme laktacije ona daje do 500 litara mleka što u vreme muže od 250 do 270 dana iznosi oko 2,5 litara dnevno ili 90 litara za mesec dana.\nStočari su često neupućeni, ističe Frida Bauman pa na malom prostoru uzgajaju koze, što nikako nije uputno. Potrebno je da staja bude prostrana, da ima dobru ventilaciju. Posebno, naglašavam da su koze osetljive na promaju i vlagu. Odgajivači znaju da je jarac dominantan u stadu i da je poželjno odvajati ga u poseban boks. Koze su inače dobre majke pa je poznata izuzetna povezanost sa podmlatkom. Dešava se da koza majka često pomaže kozi ćerki pri jarenju kao i da je spremna, ako je u laktaciji, da doji jarad svoje ćerke - napominje Frida Bauman.\nNažalost, u Srbiji još uvek nema dovoljno interesovanja za ozbiljniji pristup razvoju kozarstva uprkos činjenici da za to postoje značajni potencijali. Postoje izvesni pomaci, ali se svode na pojedinačne pokušaje individualnih stočara. Međutim da bi se govorilo o realnom napretku, neophodan je sistematski pristup i ozbiljno učestvovanje nadležnih državnih organa.\nOdgajivačima koza je potrebna garancija plasmana proizvedenog mleka, početna podrška, kao i pomoć u neželjenim situacijama. Sa druge strane potrebno je i prerađivačima mleka omogućiti adekvatan plasman u Srbiji i inostranstvu i raditi na stalnom promovisanju nutritivnih i zdravstvenih benefita kozjeg mleka.


"Tražimo hitno izvinjenje, i to javno od EMA" - BIGportal.ba\n9 Marta, 2021 9 Marta, 2021 01631\nTvorci “Sputnjika V” traže izvinjenje visoke zvaničnice Evropske agencije za lekove jer je mogućnost hitnog odobrenja te vakcine uporedila sa ruskim ruletom.\nNa zvaničnom Tviter nalogu “Sputnika V” danas je objavljeno da ti komentari Kriste Virthumer-Hohe otvaraju ozbiljna pitanja o mogućem političkom mešanju u postupak ispitivanja vakcine.\nEMA je 4. marta najavila početak procesa ekspertize vakcine “Sputnjik V”, tokom koga će biti ispitana usaglašenost leka sa EU standardima u oblasti efikasnosti, bezbednosti i kvaliteta.\nPojedine zemlje EU već su odobrile upotrebu “Sputnjika V”, ne čekajući da EMA registracije tu vakcinu. Vakcina je trenutno registrovana u Mađarskoj i Slovačkoj.\nEfikasnost “Sputnjika V” iznosi 91,6 odsto, objavljeno je nedavno u naučnom časopisu The Lancet. Vakcina pruža potpunu zaštitu od teških slučajeva koronavirusa i registrovana je u 46 zemalja, navodi Tass.


Događajem "Devojčice imaju reč" obeležen Međunarodni dan devojčica u OŠ "Kralj Petar II Karađorđević" - Inspiring girls Srbija\nDogađajem “Devojčice imaju reč” obeležen Međunarodni dan devojčica u OŠ “Kralj Petar II Karađorđević”\nDogađajem „Devojčice imaju reč“ u okviru kampanje „Inspiring Girls Srbija” održanom u osnovnoj školi „Kralj Petar II Karađoćević” u Beogradu, organizacija CRTA obeležila je Međunarodni dan devojčica. Cilj globalne kampanje “Inspiring girls”, koja je pokrenuta u Velikoj Britaniji, a koja se realizuje i u Srbiji jeste osnaživanje devojčica.\nDevojčice su imale priliku da razgovaraju sa inspirativnim i uspešnim ženama koje dolaze iz sveta kulture, muzike, komunikacija, nauke, fizike, marketinga i sporta. Na događaju su učestvovale: Isidora Savković – Senior media planer u medijskoj agenciji Direct Media, kapiten ženskog ragbi tima i osnivačica brenda ženske garderobe, Aleksandra Alorić – Naučnica zaposlena na Institutu za fiziku u Beogradu u Centru za izučavanje kompleksnih sistema, Katarina Mitić – Muzikološkinja i marketing menadžerka, Ljubica Vukčević –Direktorka odeljenja za istraživanje u agenciji Direct Media United Solutions i gostujuća predavačica na Fakultetu Dramskih umetnosti Univerziteta u Beogradu i Ruža Ilić – Fudbal specijalista i biznis developer IT u kompaniji Sportifico\nIsidora ima 30 godina, trenutno se nalazi na poziciji Višeg medijskog planera u agenciji Direct Media i profesionalno se bavi ragbijem. U 2. razredu osnovne škole rekli su joj da ragbi nije sport za devojčice, međutim nakon 8 godina igrala je prvu postavu za svoj klub, a posle još 2 godine predstavljala je reprezentaciju na Evropskom prvenstvu. Sa samo 19 godina osnovala je svoj klub-ujedno prvi ženski ragbi klub u Beogradu. Zatim je postala i kapiten reprezentacije. U međuvremenu se uporedo bavila planinarenjem, badmintonom, kik-boksom, baletom, pevala u horu, pisala za školske novine i bila zamenik predsednika asocijacije učenika srednjih škola. Tokom studija i sada svoje poslovne karijere, nastavlja aktivno da se bavim ragbijem i ispunjava svoje dužnosti u reprezentaciji. U planu joj je da igra na svetskom prvenstvu 2021.godine, i to kao mama. Uz sport i poslovnu karijeru u marketingu, radi na razvoju privatnog biznisa, tj.brenda ženske garderobe.\nAleksandra je rođena 1988. godine u Beogradu gde je sa Vukovom diplomom završila osnovnu školu i Matematičku gimnaziju. Osnovne studije završila je 2011. godine sa prosekom 9.9 na Fizičkom fakultetu, Univerziteta u Beogradu, smer teorijska i eksperimentalna fizika. Tokom studija dobila je nagradu “Prof. dr Đorđe Živanović”, bila je stipendista Fondacije za razvoj naučnog i umetničkog podmlatka, a zatim i grada Beograda. Bila je angažovana i kao istraživač pripravnik na Institutu za fotoniku u Barseloni i na Moskovskom državnom mašinskom fakultetu. Doktorirala je primenjenu matematiku na Kraljevskom koledžu u Londonu. Pored istraživanja socio-ekonomskih kompleksnih sistema Aleksandra voli da se bavi obrazovanjem i promocijom nauke, ona je rukovoditeljka programa matematičko-tehničkih nauka u Istraživačkoj stanici Petnica i jedna od pokretačica i koordinatorki Turnira mladih fizičara. Pored nauke i obrazovanja, koautorka je i više naučno popularnih projekata i postavki na festivalima nauke u zemlji i inostranstvu.\nKatarina Mitić je muzikološkinja i kreativna marketarka sa inovativnim pristupom muzici, filmu i novim medijima. Nakon dve godine rada u medijima kao muzički novinar, nastavila je da radi u muzičkoj industriji, gde je pronašla inspiraciju za mnoge druge projekte. Imala je priliku da radi za dve velike kompanije – Warner Music Group i filmski studio 20th Century Fox i da usavrši svoja znanja iz oblasti kreativnih industrija. U aprilu 2019. godine pokrenula je sopstvenu platformu za promociju dobre muzike – Music Storyline. Od 2016. godine studentkinja je doktorskih studija na Interdisicplinarnim studijama Univerziteta umetnosti u Beogradu, a u fokusu njenog istraživanja su odnos muzike i medija, muzika u filmovima i video igrama. Takođe od 2018. članica je organizacije Femix koja kroz različite projekte, kulturne događaje i aktivnosti – Rok kamp za devojčice, Femix Fest, koncerte, izložbe, muzička izdanja, filmske i poetske večeri, radionice i predavanja želi da napravi model za rodno ravnopravno, aktivno i kreativno društvo.\nLjubica Vukčević je Head of Research & Insight u Direct Media United Solutions agenciji, gostujući je predavač na Fakultetu Dramskih Umetnosti i mama jednog malog Juga. Završila je Fakultet dramskih umetnosti u Beogradu i master studije na Univerzitetu Westminster u Londonu. Tokom poslednih 10 godina koliko već radi u marketingu i oglašavanju u Srbiji i Engleskoj imala je priliku da radi na najrazličitijim pozicijama za mnoge zanimljive brendove. Autor je velikog broja stručnih tekstova i predavač na brojnim konferencijama u čitavom regionu. U profesionalnom životu, najponosnija je na nagradu IAA Inspire Award za mladog lidera na svetskom nivou za 2017. godinu kao i na izboru za jednog od 50 mladih lidera Adriatik regije 2015. godine. U slobodno vreme najviše voli da šeta sa svojom porodicom, putuje i gleda serije.\nRuža je po struci diplomirani ekonomista. Trenutno završava Master studije iz oblasti Menadžmenta u sportu na temu “Strateški značaj povećanja žena menadžera u sportskoj inudstriji”. Zaposlena je kao Business Developer u IT Start Up kompaniji Sportifico- društvenoj mreži za perspektivne sportiste i sportiskinje. Pored toga, radi projekte za Fudbalski Savez Srbije, organizaciju sportskih takmičenja i freelance za kompanije koje rade u sportskoj industriji ili ulažu u istu. Ekspertizu u sportskoj industriji stekla je baveći se organizacijom sportskih takmičenja u Srbiji i inostranstvu, a u svojoj biografiji se može pohvaliti organizovanjem preko 40 sportskih takmičenja među kojima su Univerzijada Beograd, UEFA Futsal Euro, UEFA U17 Championship, itd…Preko 7 godina je bila fudbalski sudija, govori 3 jezika: engleski, francuski i španski. Mašta da jednog dana postane doktor nauka u oblasti sportskog menadžmenta sa akcentom na položaj i ulogu žena u sportu, posebno fudbalu.


Pod rukovodstvom predsednika g. Adnan MEROVCI, Nezavisna Komisija za Medije (NKM), dana 20. oktobar 2015. godine, je održala redovan sastanak. Nakon usvajanja dve redovnih zajedničke tačaka dnevnog reda, agende i zapisnika sa prethodnog sastanka, NKM je usvojila tromesečni Izveštaj za period jul – septembar 2015. godine, koji prema članu 15. Zakona br. 04/L-44 o NKM se prosleđuje Skupštini Republike Kosovo.\nNKM je na sastanku tretirala nekoliko pravnih slučaja koji se odnose na kršenje Uredbe NKM -2013/01 o Zaštiti dece i maloletnika u medijskim Audio-Vizuelnim uslugama kao i Uredbe NKM-2013/02 o Autorskom pravu.\nNakon konstatacije da su tri Kablovska operatera (OK ELEKTRA, OK KOSOVA NET i OK MAX TV) nalaženi da su prekršili član 2, stav 2.1.3 Uslova i Opštih Odredaba, obzirom da su na kontinuiran način preneli kanale bez autorskog prava, NKM je u skladu sa članom 30, stav 1.3 Zakona o NKM, sankcionisala novčanom kaznom pomenuti OK, za pomenute prekršaje.\nTakođe, u suprotnosti sa članom 4, stav 1, člana 6. stav 1. i člana 7. Uredbe NKM-2013/02, nađena je Koha Vision (KTV), nakon što je kontinuirano prenosila sadržaje sportskih programa, serije i dokumentarce bez autorskog prava. Za ove prekršaje, NKM je u skladu sa članom 30, stav 1.3 Zakona NKM-a donela odluku da se emiteru KTV izriče mera sankcionisanja sa Opomenom.\nDok je za tri lokalne televizije (TV Herc, TV Mir i TV Prizreni), NKM izricala mere sankcija sa Opomenom zbog toga jer su nalaženi prekršaji iz člana 6, stav 2 i člana 6, stav 3, Uredbe NKM-2013/01, obzirom da su filmove preneli ne u skladu sa kategorijama kao što je predviđeno Uredbom NKM-2013/01.\nNa kraju sastanka, NKM je tretirala i tri slučajeva licenciranja, i tom prilikom je donela odluku za promenu vlasništva za provajdera programskih usluga ON TV, odluka o promeni programske šeme za TV Dukagjini kao i odluka o promeni snage prenošenja za Radio Vala Rinore.


Naslovna » Izlasci » Film » Cineplexx Ušće SC: Otvaranje bioskopa 8. i 9. aprila\nAh Neša 12. mart 2014. Film Komentari su isključeni na Cineplexx Ušće SC: Otvaranje bioskopa 8. i 9. aprila\nČast da otvori bioskopsku sezonu u novom i najvećem bioskopu u ovom delu Evrope pripala je filmu cenjenog reditelja Srđana Dragojevića „Atomski s’desna“ sa specijalnim, pretpremijernim prikazivanjem filma 8. aprila domaćim filmskim stvaraocima i profesionalcima iz filmske industrije iz čitavog sveta!\nUz tri ekskluzivna holivudska blokbastera i najaktuelnije filmove u tom trenutku, bioskop Cineplexx će 9. aprila otvoriti vrata svojoj publici. Najsavremeniji bioskop u regionu će imati ukupno 11 digitalizovanih sala opremljenih sa vrhunskom, RealD 3D tehnologijom i visokim kvalitetom slike i zvuka, kao i sedištima za zaljubljene. Fantastični 4K projektori predstavljaju novinu na tržištu bioskopa u regionu. Oni prikazuju sliku u visokoj rezoluciji, duplo većoj od 2K slike na koju smo navikli do sada u bioskopima.\n– Kompanija Cineplexx je na tržištu Srbije prisutna duže od dve godine, sa bioskopima u Delta City-ju u Beogradu i tržnom centru Kragujevac Plaza. Zadovoljstvo nam je da na spisak postojećih bioskopa dodamo i najmoderniji Cineplexx u Ušće Shopping Centru, najvećem centru u Srbiji i na taj način proširimo bioskopsku mrežu i pružimo posetiocima savršen filmski doživljaj, kao što dolikuje regionalnom lideru – izjavio je Kristof Papusek, managing partner kompanije Cineplexx International.\nCineplexx Ušće SC će u okviru četiri sale imati po dva reda opremljena sa udobnim, VIP sedištima, posebno dizajniranim kožnim foteljama, smeštenim u najboljem delu dvorane. Njihova pozicija, struktura i dizajn gledaocima pružaju osećaj kao da film gledaju iz svoje omiljene fotelje kod kuće.\n– Veoma nam je drago što smo uspostavili saradnju sa Cineplexxom. Ponosni smo što se kod nas otvara najsavremeniji multipleks bioskop u regionu i to baš za naš peti rodjendan. Od 9. aprila svi posetioci Ušća imaće priliku da uživaju u najatraktivnijim filmskim naslovima i to na najboljim platnima i projektorima. Ušće SC se trudi da postavlja standarde i ova saradnja je još jedan dokaz takvog našeg poslovanja – izjavila je Tijana Vujović, direktorka Confluence Property Management, kompanije koja upravlja ovim centrom.\nCineplexx je austrijska bioskopska grupacija sa više od četiri decenije iskustva u ovoj oblasti. Danas Cineplexx mrežu čini 36 multipleksa i šest tradicionalnih bioskopa u Austriji, Srbiji, Crnoj Gori, Hrvatskoj, Sloveniji, Makedoniji, Albaniji i Italiji, sa 280 bioskopskih dvorana i 64.000 sedišta. Sa oko 1.200 zaposlenih, Cineplexx bioskope godišnje poseti više od 10,5 miliona gledalaca. (danubeogradu.rs)\nTagovicineplexx cineplexx ušće sc domaći film dub film izlasci premijera srđan dragojević ušće sc vesti\nPrethodni „Plavo je najtoplija boja“ u bioskopima od 13. marta!\nSledeći Bemus – pod velikim znakom pitanja


Početna/KATEDRA/Andrea, Iva i Lana ponos Gadžinog Hana\nSana Life 18. maja 2022.\tKATEDRA, MANIFESTACIJE, UMETNOST, ZANIMLJIVOSTI Ostavite komentar\nOvaj uspeh je veliko iznenađenje ne samo zbog toga što su talentovane devojčice iz malenog Gadžinog Hana, već i zbog toga što uopšte ne pohađaju muzičku školu, već im časove klavira – besplatno – daje direktor Doma kulture u ovom mestu Dalibor Jovanović. Povrh svega, Andrea, Iva i Lana su se sa ovim instrumentom prvi put susrele u februaru ove godine, od kada svakodnevno vežbaju i, eto, trud im se isplatio već na prvom koraku. Roditelji ističu posvećenost profesora muzike Dalibora Jovanovića koji je, od prošle godine, ujedno i direktor Doma kulture, te biblioteke “Branko Miljković” u Gadžinom Hanu, prezadovoljni što je uveo niz korisnih aktivnosti u pomalo zaparloženu sredinu. “Osećali smo da su naša deca pomalo diskriminisana u odnosu na vršnjake po gradovima, jer ne mogu da imaju dodatne aktivnosti. Preskupo je voziti ih u Niš, a autobuski prevoz je veoma ograničen, pa nam je dobrodošlo što se nešto dešava i u našem mestu. Sada, kada su devojčice pokazale talenat, nastavićemo još više da ih podržavamo – kaže Andreina majka Dragana Stojanović.\nI, zaista, Jovanović je mnogo toga pokrenuo u Gadžinom Hanu, čak i ono za šta sami domaćini nisu ni znali da imaju…\n“Najpre me je začudilo da Dom kulture uopšte ima klavir, jer ga niko nije pominjao, a još manje koristio. S obzirom na to da smatram kako svakom detetu treba dati šansu, a i već sam radio kao profesor u Muzičkoj školi, predložio sam roditeljima zainteresovane dece da im držim časove bez ikakve nadoknade. Prezadovoljan sam što se okupilo njih petnaestak, ali su najveći talenat i napredak pokazale upravo ove tri devojčice – kaže direktor koji je već pokrenuo inicijativu da Gadžin Han dobije i odeljenje Muzičke škole.\nA, uveren u to da deci treba što više aktivnosti, već je pri Domu kulture oformio hor, pokrenuo Školu glume, osnovao plesnu grupu… I, minulog vikenda su zablistale i male igračice, pa su na takmičenju u Nišu osvojile prvo mesto.\nOznakeDalibor Dom Gadžin Han Jovanovic klavir kullture Novi SAD takmičenje\nPrethodni Formula 1 uz pomoć Niške urbane gerile stigla u Niš!\nSledeći WIZZ AIR – Mladi između 18 i 25 godina se mogu prijaviti za onlajn grupe za diskusiju na temu putovanja


165. sjednica Vlade Zeničko-dobojskog kantona održana 12.10.2018. godine\nNalazite se:Vlada|Sjednice Vlade|Usvojeni akti|Sjednice Vlade u 2018. godini|165. sjednica Vlade Zeničko-dobojskog kantona održana 12.10.2018. godine\nVerifikacija Zapisnika sa 30. vanredne sjednice Vlade Zeničko-dobojskog kantona održane dana 14.09.2018.godine;\nVerifikacija Zapisnika sa 161. sjednice Vlade Zeničko-dobojskog kantona održane dana 20.09.2018. godine;\nVerifikacija Zapisnika sa 162. sjednice Vlade Zeničko-dobojskog kantona održane dana 24.09.2018.godine;\nVerifikacija Zapisnika sa 163. sjednice Vlade Zeničko-dobojskog kantona održane dana 26.09.2018.godine;\nVerifikacija Zapisnika sa 164. sjednice Vlade Zeničko-dobojskog kantona održane dana 05.10.2018.godine;\nPrijedlog Rješenja o imenovanju Komisija za procjenu šteta od prirodnih i drugih nesreća, na nivou Zeničko-dobojskog kantona;\nIzvještaj o realizaciji Plana zaštite, održavanja, rekonstrukcije i izgradnje regionalnih cesta za period januar-juni 2018. godine, Kantonalne direkcije za ceste, sa Prijedlogom Zaključka o usvajanju;\nPrijedlog Odluke o uvećanju sredstava u Budžetu Zeničko-dobojskog kantona za 2018. godinu za budžetskog korisnika Ministarstva za prostorno uređenje, promet i komunikacije i zaštitu okoline - Kantonalna direkcija za ceste;\nPrijedlog Odluke o odobravanju i dodjelu finansijskih sredstava podrške javnim tijelima za pripremu prijedloga JPP projekata;\nPrijedlog Odluke o odobravanju finansijskih sredstava za finansiranje učešća privrednih subjekata na 25. Generalnom BH sajmu ZEPS 2018;\nPrijedlog Odluke o preraspodjeli sredstava planiranih u Budžetu Zeničko-dobojskog kantona za 2018. godinu između budžetskih korisnika iz nadležnosti Ministarstva za obrazovanje, nauku, kulturu i sport – JU Univerzitet u Zenici i JU OŠ „Miroslav Krleža“ Zenica;\nPrijedlog Odluke o uvećanju sredstava u Budžetu Zeničko-dobojskog kantona za 2018. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU OŠ „Kulin ban“ Tešanj;\nPrijedlog Odluke o uvećanju sredstava u Budžetu Zeničko-dobojskog kantona za 2018. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU OŠ „21. mart“ Matuzići;\nPrijedlog Odluke o uvećanju sredstava u Budžetu Zeničko-dobojskog kantona za 2018. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU Srednja tehnička škola „Kemal Kapetanović“ Kakanj;\nPrijedlog Odluke o uvećanju sredstava u Budžetu Zeničko-dobojskog kantona za 2018. godinu za budžetskog korisnika iz nadležnosti Ministarstva za obrazovanje, nauku, kulturu i sport – JU Gimnazija „Muhsin Rizvić“ Breza;\nPrijedlog Zaključka o davanju saglasnosti za imenovanje direktora JU Srednja mješovita škola “Mladost” Zenica;\nPrijedlog Zaključka o odobravanju sredstava Košarkaškom invalidskom klubu „Bosna“ iz Zenice, na ime pomoći u nabavci opreme za sportska kolica;\nPrijedlog Zaključka o odobravanju sredstava Školi rukometa „Čelik Junior“ iz Zenice, za sufinasiranje kotizacije;\nPrijedlog Zaključka o odobravanju sredstava Omladinskom fudbalskom klubu „ZSK-2013“ iz Zenice, za urgentnu pomoć za finansiranje kotizacije za natjecanje kadeta i juniora u omladinskoj ligi;\nPrijedlog Zaključka o odobravanju sredstava Kajak-kanu klubu „550“ Žepče iz Žepča, za sufinansiranje odlaska kajakašice Mie Matijević na Olimpijske igre za mlađe uzrasne kategorije koje se održavaju u Poznanju, Poljska;\nPrijedlog Zaključka o odobravanju sredstava Udruženju građana sportskih ribolovaca „Bosna-Žepče“ iz Žepča, za dodjelu novčane pomoći za organizaciju natjecanja sportskih ribolovaca;\nPrijedlog Zaključka o odobravanju sredstava Ženskom rukometnom klubu „Krivaja“ iz Zavidovića, za sufinansiranje dijelova troškova vezano za odigravanje utakmica Challenge Cup-a;\nPrijedlog Zaključka o odobravanju sredstava Karate klubu „Krivaja-Bushido“ iz Zavidovića, za novčanu pomoć radi kupovine opreme;\nPrijedlog Zaključka o odobravanju sredstava Nogometnom klubu „Moševac“ iz Maglaja, za dodjelu novčanih sredstava za realizaciju projekta koji se odnosi na omladinske selekcije kluba;\nPrijedlog Zaključka o odobravanju sredstava Udruženju Zona muzike iz Zenice, za sufinansiranje organizacije Međunarodnog festivala muzičkog dokumentarnog filma u Zenici;\nPrijedlog Zaključka o odobravanju sredstava Ajdinu Palavriću, za postignute izvanredne rezultatate u toku studija na Prirodno-matematičkom fakultetu Univerziteta u Sarajevu;\nPrijedlog Odluke o odobravanju sredstva uzgajivačima voća sa područja Zeničko-dobojskog kantona, na ime podrške za zasnivanje novih zasada jagodičastog voća na području Zeničko-dobojskog kantona;\nPrijedlog Zaključka o odobravanju sredstva proizvođaču plantažne borovnice i aronije sa područja Zeničko-dobojskog kantona, na ime podrške za proizvodnju plantažne borovnice i aronije;\nPrijedlog Zaključka o odobravanju sredstava JU Centar za socijalni rad Vareš, kao pomoć za utopljavanje prostorija kroz realizaciju aktivnosti zamijene dijela stolarije na objektu u kojem djeluje Ustanova;\nPrijedlog Zaključka o odobravanju sredstava Mahmić Raziji, udovi umrlog ratnog vojnog invalida Mahmić Esada iz Maglaja, u svrhu sanacije stambenog objekta, sa ciljem trajnog stambenog rješavanja;\nPrijedlog Zaključka o odobravanju sredstava Brnadić Marko, RVI 20% iz Usore, u svrhu sanacije stambenog objekta i prostora oko kuće, sa ciljem trajnog stambenog rješavanja;\nPrijedlog Zaključka o odobravanju sredstava Lulić Eminu, RVI 20% iz Vareša, u svrhu sanacije stambenog objekta, sa ciljem trajnog stambenog rješavanja;\nProgram javnih investicija Zeničko-dobojskog kantona za period 2019. – 2021. godine, sa Prijedlogom Zaključka.\nViše iz kategorije: « 164. sjednica Vlade Zeničko-dobojskog kantona održana 05.10.2018. godine\t166. sjednica Vlade Zeničko-dobojskog kantona održana 19.10.2018. godine »


Fudbal: Dragan Knežev preuzeo kormilo | Portal Moj Bečej - Bečejske opštine iz ugla građana!\nFudbal: Dragan Knežev preuzeo kormilo\nNovi predsednik Fudbalskog kluba Bečej 1918 je ugledni ovdašnji privrednik Dragan Knežev, čija je firma „KNOT autofleks yug“ i do sada pomagala funkcionisanje kluba. To je najvažnija odluka ovih dana održane Izborne skupštine, koja je usledila posle ostavke dosadašnjeg prvog čoveka kluba Dragana Kovačeva zbod sukoba interesa.\nIstovremeno je odlučeno da se proširi novo rukovodstvo kluba na 11 članova. Predsednik Dragan Knežev je za svog zamenika odredio Predraga Đorđevića i iz firme je u Upravni odbor uključio još Željka Bubnjevića, novoizabrani članovi su Nandor Kovač i Dragan Tošić, od starih članova ostali su Đorđe Bečanović, Slaviša Dabižljević, Dragan Kovačev i Mile Onjin, dok su još dva mesta upražnjena i uskoro će se popuniti aktivnim sportskim radnicima ili predumiljivim privrednicima. Istovremeno je funkcija predsednika Skupštine kluba poverena Slaviši Dabižljeviću.\n-Prihvatio sam se izazovne funkcije, jer imamo zajednički cilj da klub normalno funkcioniše. Naravno, ja ću se sa saradnicima pobrinuti da sve organizaciono i ekonomski bude efikasno, a kada je struka u pitanju dosadašnji tim će nastaviti uspešno da radi svoj deo posla. Raduje me što su u klubu, uglavnom, deca iz naše sredine, što je klub domaćinski poslovao i nema dugova i što je budžet relativno skroman, pa ćemo marketinškim radom pokušati da ga uvećamo i funkcionisanje kluba učinimo efikasnijim, rekao nam je po preuzimanju funkcije novi predsednik bečejskih fudbalera Dragan Knežev.\nPored normalnog funkcionisanja kluba i pokušaja da se na proleće nadoknadi „deficit“ od pet bodova u odnosu na lidera Bratstvo 1948 iz Prigrevice, novo rukovodstvo će u svom mandatu imati i izazov da organizuje svečano obeležavanje veka fudbala u Bečeju. Imajući u vidu povoljan raspored u nastavku sezone, te činjenicu da će igrati utakmicu više u neosvojivoj „tvrđavi kraj Tise“, gde u goste stiže i lider, moguće je već da se u aktuelnoj sezoni izbori plasman u Srpsku ligu – grupa Vojvodina, što je, po sadašnjim kriterijumima, optimalan rang takmičenja za bečejski fudbal.


Kako da zaštitite gume autombila kad je parkiran duže vreme - Muški magazin - trendovi, fitness, lifestyle, saveti, devojke... `\nPrema nekim izvorima, saobraćaj se smanjio za čak sedamdeset procenata u uvođenja mera vanrednog stanja i svih dodatnih pravila koja su potom usledila. Logično, to je dovelo do daleko većeg broja parkiranih automobila, koji se malo ili nimalo ne pomeraju već nekoliko nedelja unazad, a upravo ta sudbina ih čeka i u nedeljama koje dolaze.\nZa gume vašeg automobila to svakako nisu dobre vesti, ali na svu sreću, postoje brojne mere koje možete preduzeti kako biste sprečili pojavu bilo kakvih posledica. Džonatan Benson, čovek koji se bavi recenzijama guma, odlučio je da sa nama podeli neke stvari koje možemo sami preduzeti, a vrlo je moguće da neke od načina koje on otkriva već sada poznajete.\nIpak, odlučili smo da vas podsetimo svih koraka koje morate preduzeti kako biste se pobrinuli da vaše gume budu u dobrom stanju, kada sve zabrane konačno budu ukinute i sloboda zavlada…\nPROČITAJTE SLEDEĆI TEKST: Armortruck - SUV koji bi i Betmen poželeo


O dolasku Sputnjik V vakcina u ponedjeljak – Portal Ulcinj\nO dolasku Sputnjik…\nO dolasku Sputnjik V vakcina u ponedjeljak\nČlan pregovaračkog tima za nabavku ruske vakcine kao i šef katedre na Senčanskom univerzitetu u Moskvi Sergej Boljević kazao je za Pobjedu da će preciznije informacije o dolasku kontingenta ruskih vakcina Sputnjik V imati u ponedjeljak poslije podne.\nOn je ranije najavljivao dolazak 20.000 ili 30.000 doza u Crnu Goru za kraj aprila ili početak ovog mjeseca. Međutim, one nisu stigle, a kako je Boljević prošle sedmice rekao problem kašnjenja je tehničke prirode, vjerovatno zbog proizvodnje.\nMinistarka zdravlja Jelena Borovinić-Bojović prošle sedmice je na konferenciji za novinare kazala da je njen resor u pregovorima sa ruskim investicionim fondom.\n“Imamo pregovore sa ruskim investicionim fondom. Sputnjik V vakcine dolaze u zemlje koje su potpisale ugovor sa njima prije nas. Jedini razlog što još nijesu stigle u Crnu Goru je komplikacija oko proizvodnje u Rusiji, jer se proizvode nove doze koje će biti transportovane i nama”, kazala je ranije Borovinić-Bojović, naglasivši da iako ne znaju datum, one će stići jer imamo ugovor.\nU Crnu Goru do sada je stiglo 10.000 od 50.000 dogovorenih doza ruske vakcine. I Srbija je našoj zemlji donirala 14.000 hiljada vakcina.\nOsim preostalih 40.000 doza, Boljević je krajem marta najavio da će za dva mjeseca u Crnu Goru stići još 20.000 Sputnjik V vakcina.\nBoljević je ranije rekao i da Rusija ne stiže da proizvede dovoljan broj vakcina, te da će Srbija u bližoj budućnosti biti glavni izvoznik za ovaj region.\n“Bilo bi daleko pametnije da u narednom periodu Crna Gora nabavlja vakcine direktno od Instituta za virusologiju, serume i vakcine ,,Torlak“. U tom slučaju i cijena će biti niža”, kazao je Boljević.\nPredsjednik Srbije Aleksandar Vučić je najavio da će između 5. i 10. juna iz Instituta Torlak izaći prve doze ruske vakcine i dodao da vjeruje da će Srbija prije kraja godine samostalno proizvoditi vakcinu, prenio je 15. aprila Fonet.\n“Trenutno ,,Torlak“ dobija supstance iz Rusije, ali bi do kraja godine trebalo da bude predata čitava tehnologija”, rekao je Boljević ranije medijima, dodajući da je zahvalan crnogorskoj ministarki zdravlja Jeleni Borovinić-Bojović što se tokom posjete Srbiji dogovorila o saradnji u vezi sa nabavkom vakcina sa zdravstvenim vlastima.\nPočetkom maja najavljena je saradnja Rusije sa kineskim kompanijama, zbog velike potražnje za Sputnjik V vakcinama. Na taj način bi se ubrzala proizvodnja, a proizvelo bi se 260 miliona doza. U toku su pregovori i sa drugim zemljama, između ostalih i sa Italijom.


Vesti online / Vesti / Ekonomija / Uspavani džin mogao bi da napuni srpsku kasu\nDunav protiče kroz deset država i spaja četiri prestonice, Beč, Bratislavu, Budimpeštu i Beograd. Dok neke zemlje samo od turizma na Dunavu ostvare trećinu turističkog prihoda, Srbija prihoduje svega 12 odsto.\nProjekat "Probudi Dunav" želi da to promeni i nautičkom turizmu da prioritet, piše RTS.\n- Za vreme trajanja projekta mi smo otvorili tri putnička pristaništa: Kladovo, Smederevo i Golubac. Kao pozitivan rezultat mogu da vam kažem da smo u Golupcu samo u prvoj sezoni prošle godine imali 44 pristajanja i preko šest hiljada putnika - naglašava direktor Agencije za upravljanje lukama Vuk Perović.\n- Njihova ukupna vrednost je u ovom trenutku 205 miliona evra, ali sa još nekoliko važnih projekata koje planiramo već do kraja ove godine, popeće se na blizu 400 miliona evra. To je nešto što Republika Srbija nije videla u poslednjih 30 godina - navodi pomoćnik ministarke građevinarstva, saobraćaja i infrastrukture Veljko Kovačević.


Republika / Poznato kada rukometašice nastavljaju pohod na SP!\npetak, 6. 12. 2019.| 18:12\nRukometašice Srbije u drugoj fazi SO\nNaše devojke će igrati u Gripi I sa Južnom Korejom, Nemačkom i Danskom, upravo tim redom.\nJužna Koreja je osvojila grupu B koju je završila remijem protiv Nemačke (27:27), azijski tim u narednu fazu ide sa tri pobede i dva remija i prenosi samo dva boda.\nDrugoplasirane su bile Nemice sa tri pobede uz po remi i jednu izgubljenu utakmicu. Poraz od Francuskinja koje su neočekivano ispale sa turnira, znači da je Nemačka prenela tri boda.\nDanska je kao i Južna Koreja prenela dva boda. U direktnoj borbi za prolazak u drugu fazu, Dankinje su savladale Francusku rezultatom 20:18.\nSrbija je drugu fazu stigla bez bodova, Norveška ima dva, a Holanđanke četiri jer su nakon Srbije savladala i Norvežanke sa 30:28.\nSrbija Sport Rukomet Ženska rukometna reprezentacija Srbije Svetsko prvenstvo u rukometu


Fondacija “Novak Đoković” donirala opremu KC Kragujevac | Ritam Grada - vesti Kragujevac\nKako bi olakšala napore lekara i zdravstvenih radnika u borbi protiv koronavirusa, Fondacija “Novak Đoković” je donirala četiri respiratora i 20 kliničkih monitora za praćenje stanja pacijenata Kliničkom centru Kragujevac u vrednosti od 122.000 evra.\n“Jako smo ponosni što smo uspeli da obezbedimo pomoć zdravstvenim centrima u Beogradu, kao i značajnim ustanovama u ostalim delovima naše zemlje gde su takođe bila žarišta. Fokusirali smo se na neophodnosti i trudili da pomoć stigne tamo gde je najpotrebnija. Naši lekari, medicinske sestre i svi zdravstveni radnici su ponos naše zemlјe i svesni smo koliko je energije i napora potrebno da u postojećim, vanrednim uslovima, budu na najvišem nivou. Nadamo se da će donirana oprema biti vaš saveznik u lečenju, i u mnogome olakšati rad zdravstvenim radnicima”, rekla je Emina Potrić, menadžer za prikupljanje donacija Fondacije “Novak Đoković”.\nVršilac dužnosti direktora KC Kragujevac Predrag Sazdanović zahvalio se na opremi koja je, kako je istakao, neophodna u lečenju u trenutnoj situaciji izazvanoj virusom korona, a i ubuduće.\n„Kao izraz zahvalnosti i poverenja građana Srbije, koji se leče u Kliničkom centru Kragujevac, za vreme trajanja epidemije COVID 19, bili smo izuzetno ponosni da primimo donacije građana, privrednika i kompanija iz cele zemlje. Donacije su se ogledale u prijemu medicinskih aparata, sredstava za higijenu, lekova, hrane i svega što je bilo neophodno Kliničkom centru Kragujevac za borbu protiv epidemije. Donacija Fondacije Novak Đoković je jedna od najvećih donacija koju je naša ustanova primila u svojoj istoriji. U ime svih pacijenata i zaposlenih u Kliničkom centru Kragujevac, izražavam ogromnu zahvalnost Fondaciji Novak Đoković na svemu što je uradila za građane Srbije“, istakao je Sazdanović.\nU narednim danima Fondacija “Novak Đoković” planira da isporuči neophodnu medicinsku opemu i drugim COVID centrima širom Srbije koja uključuje još respiratora, CT skener, kliničke monitore, specijalne antibakterijske klompe i drugu opremu koja će biti raspoređena u skladu sa potrebama tih zdravstvenih ustanova.


Skoro polovina smederevskih zgrada dobija prinudnog upravnika? - SDCafe.rs\nHome\tInfo\tSkoro polovina smederevskih zgrada dobija prinudnog upravnika?\nMali broj stanara stambenih zgrada, doneo je odluku da predhodnog predsednika kućnog saveta zadrže na poziciji upravnika zgrade, delimično jer su i sami predsednici bili protiv takve odgovornosti.\nUkoliko se ništa ne uradi, zgrada će i dalje da propada, ističe naš sagovornik: "Stanari su neodgovorni, i da je to više od 10 stanara, u redu je, ali nas je četiri stanara u ulazu i ne možemo da se dogovorimo. Ja jedva čekam prinudnog upravnika."\n"Imamo mnoge objekte gde nemaju formirane skupštine stanara", ističe Dragan Krsić, načelnik Odeljenja za urbanističko-komunalne i imovinskopravne poslove, "ne samo u Smederevu, govorim i šire u drugim gradovima u Srbiji. Jedan takav sistem je morao da se prevaziđe, upravo ovim Zakonom o stanovanju koji je donet prošle godine i na ovaj način će se urediti jedan odnos zgrade, odnosno stanara u zgradi i lokalne samouprave."\nPopustila cisterna sa gasom, cureo gas u...


Janković ne igra protiv Ćezene! - Sportske.net\nJanković ne igra protiv Ćezene!\nFudbaler Verone Boško Janković propustiće meč sa Ćezenom u okviru desetog kola Serije A zbog povrede koju je zadobio na meču sa Lacijom.\nJanković je osetio veliki bol u prvom poluvremenu duela završenog rezultatom 1:1, zbog čega je posle 45 minuta igre ostao u svlačionici.\nOdmah posle utakmice nije bila poznata ozbiljnost povrede, da bi pregled magnetnom rezonancom potvrdio da je Janković samo preforsirao zadnju ložu. Srpskom fudbaleru je naloženo mirovanje u naredna četiri dana, pa bi sredinom nedelje trebalo da se vrati u trenažni proces.\nTo ujedno znači da će biti u konkurenciji za tim već sledećeg vikenda, za meč sa Interom u Milanu, 9. novembra.\nOd početka sezone, Verona je prikazala vrlo dobre partije. Trenutno drži 11. mesto na tabeli Serije A sa 12 bodova, deset manje od vodećeg Juventusa, a Janković je jedan od najbolje ocenjenih igrača u svojoj ekipi u ovom šampionatu.\nUtakmica između Ćezene i Verone igra se u ponedeljak od 19 časova na stadionu „Dino Manuci“.


Da, da, Nica ima zlatnu koku (VIDEO)\nIzvor: MozzartSport.com, 18.Okt.2020, 19:13\nAmin Gujri ponovo pogodio...\nNici je reprezentativna pauza prijala i tim sa Azurne obale nastavio je tamo gde je stao početkom meseca. Isto se ne može reći za Sent Etjen koji je s današnjim porazom zaokružio punih mesec dana bez pobede, osvojivši samo bod u datom periodu - 1:2.\nJedan od najzanimljivijih duela 7. runde obeležili su supertalentovani napadači dva tima, od kojih su dvojica deca Liona. Amin Gujri (20) nastavio je golgetersku seriju i opravdao epitet jednog od najboljih pojačanja proteklog leta. Njega je Nica platila Lionu samo 7.000.000 evra, a već posle nekoliko uvodnih kola mogla bi bez problema da ga proda nekoliko puta skuplje. Gujri je oduševio na debiju protiv Lansa (2:1),...


Brojne aktivnosti Fondacije tokom marta i aprila - Novi Sad - Evropska prestonica kulture\nObjavljeno 03/05/2017 u kategoriji: Izveštaji\nNastavljajući aktivnosti koje su započete u prva dva meseca rada, zaposleni u Fondaciji Novi Sad 2021 su, tokom marta i aprila, realizovali veliki broj aktivnosti na uspostavljanju pravila rada, kao i značajan broj aktivnosti u oblasti participacije, međunarodne saradnje, umetničkih programa, te marketinga i promocije.\nOva dva meseca posebno su značajna zbog izuzetno važnih susreta sa predstavnicima nacionalne i međunarodne kulturne scene, kao i zbog priprema za prvu konferenciju koju organizuje Fondacija – Za nove mostove, koja će se održati 9. maja, simbolički vezujući se za Dan Evrope, sa ciljem stvaranja novih mostova, ali i predstavljanjem Fondacije kao mosta koji povezuje umetnike i IT sektor, mlade i stare, i vodi ka 2021. godini, u kojoj će Novi Sad ponosno nositi titulu EPK. Konferencija Za nove mostove biće odlična prilika i za prezentaciju plana rada Fondacije i najavu projekata za 2017. godinu.\nTokom marta tim Fondacije zadužen za participativne, inkluzivne i edukativne aktivnosti intezivno je radio na daljoj izradi strategije koja je uključila razradu planova za infrastrukturne projekte kao potporu za realizaciju participativnog programa. Razrađeni su projekti Kulturne stanice, Urbani džepovi i Sateliti (programi u mesnim zajednicama). Takođe, održani su preliminarni dogovori sa timovima koji su pokazali interesovanje da učestvuju u pripremi i realizaciji programa, među kojima su: Ravničar, Planinarsko-smučarsko društvo Stražilovo, Novo kulturno naselje, DANS, istraživačice iz Gender Knowledge Hub-a, NVO Kuda.org. Tokom aprila počela je priprema dokumentacije za poziv Špajz za projektne ideje.\nTim Novi Sad 2021 je na Sajmu obrazovanja, održanom na Novosadskom sajmu, u okviru prezentacije programa Kreativna Evropa predstavio koncept rada za ovu godinu svim prisutnima.\nPredstavnici Fondacije boravili su u Rijeci povodom razrade projekta LAB for European Project Making. Sastanku su prisustvovali i predstavnici projekata Matera 2019, Plovdiv 2019, Temišvar 2021 i Elefsina 2021. Projekat ima za cilj osposobljavanje i edukaciju mladih producenata i njihovo umrežavanje na evropskom nivou. Glavni nosioci projekta će biti Rijeka 2020, Temišvar 2021 i Novi Sad 2021. Ovo je i jedan od najvažnijih dogovorenih zajedničkih programa edukacije kroz koju će proći najmanje 30 novih kulturnih menadžera koje će obučavati desetak najznačajnijih evropskih stručnjaka iz oblasti kulturnog menadžmenta, marketinga i komunikacije.\nPočetkom aprila na Petrovaradinskoj tvrđavi, organizovana je prezentacija programa Plants – Artists in Residence, koji se nalazi u okviru projekta EPK. Prezentaciji su prisustvovali i Petr Šimon, menadžer za saradnju umetnika i Berenika Nikodemska, rukovodilac rezidencijalnog programa Vroclav 2016. Konferencija je okupila oko 60 umetnika i predstavnika kulturnog sektora u Novom Sadu, koji su izrazili spremnost za uključivanje u projekat i povezivanje sa našim timom. Sektor za međunarodnu saradnju aktivnosti u oblasti rezidencijalnih programa podredio je jačanju lokalnih kapaciteta, odnosno pružanju finansijske i ekspertske pomoći lokalnim organizacijama koje imaju iskustvo u realizaciji rezidencijalnih programa. Ove aktivnosti se realizuju sa idejom postizanja samoodrživosti i nastavka rada na realizaciji rezidencijalnih programa i nakon 2021. godine. Radni sastanak je okupio je predstavnike organizacija koje se bave i/ili imaju iskustva sa realizacijom rezidencijalnih programa: Kulturanova, Muzej savremene umetnosti Vojvodine, Galerija Bel Art, ŠOSO Milan Petrović, Art boks, ULUV i Kulturni centar Novog Sada, a ostvarena je i komunikacija sa NVO Kuda.org i Balkankult, koje su takođe izrazile spremnost da, u određenoj meri, učestvuju u realizaciji projekta.\nKako bi se uspostavila saradnja i predstavili planovi za ovu godinu, pripremljena je prezentacija za klaster EUNIC Srbija, koji čine kulturni i jezički međunarodni centri. Na sastanku je prisustvovalo osam predstavnika iz Austrijskog kulturnog foruma, Francuskog instituta u Srbiji, Gete instituta u Beogradu i Ambasade Švedske u Beogradu. Tom prilikom načelno je dogovorena saradnja i predstavljeni su projekti koji bi bili zanimljivi za međunarodnu saradnju. Akcenat je stavljen na program razmene umetnika Plants A.i.R. Nakon sastanka gosti iz EUNIC-a Srbija, u pratnji članova Fondacije, obišli su prostor Kineske četvrti gde je u planu da se izgradi svojevrsni omladinski i kreativni centar u ovom delu Evrope pod nazivom Youth Creative Polis.\nPredstavnici Fondacije boravili su početkom aprila u Sankt Peltenu i Lincu, na poziv i u organizaciji Ministarstva za kulturu Donje Austrije i održali sastanke sa predstavnicima 10 kulturnih ustanova. Projekat Novi Sad 2021 prezentovan je i u Pečuju tokom panela posvećenom ekspertizi i iskustvima pređašnjih Evropskih prestonica kulture. Direkor Fondacije je sa saradnicima prisustvovao proslavi Dana grada Banjaluke, koji planira da se kandiduje za EPK 2024. godine, i tom prilikom se susreli sa predstavnicima kulturne scene Banjaluke kako bi preneli iskustva Novog Sada na putu ka osvajanju titule.\nTokom ovog perioda, stručni timovi Sektora za međunarodnu saradnju i EU fondove učestvovali su u povezivanju, komunikaciji i podnošenju aplikacija za pet međunarodnih projekata, između ostalog, posvećenih zaštiti kulturnog nasleđa, direktnom uključivanju građana u rešavanje socijalnih problema u gradu, izgradnji i koordinaciji kreativnih klastera za kreativne industrije uz reku Dunav.\nSvakako je važno napomenuti da su tokom marta i aprila brojni gosti iz inostranstva boravili u Novom Sadu i održali niz sastanaka sa članovima tima projekta Novi Sad 2021 i drugim novosadskim umetnicima i organizacijama i ustanovama kulture. Među njima su strani konsultanti Marton Meheš, Petr Šimon, Berenika Nikodemska i Kristijan Potiron. Stefan Stojanov, zamenik gradonačelnika Plovdiva i jedan od lidera projekta Plovdiv 2019, posetio je Novi Sad i tom prilikom dogovorena realizacija zajedničkog projekta pet gradova EPK iz centralne i istočne Evrope, sa idejom pružanja podrške evrointegracijama Srbije tokom EXIT festivala. Rukovodilac sektora za kulturu Velingtona, grada na Novom Zelandu, Tanja Petković Jeremić, posetila je Novi Sad kako bi se upoznala sa projektom Novi Sad 2021 i razgovarala o mogućnostima za buduću saradnju.


DIJANA HRKALOVIĆ: Branimo Srbiju od terorizma!\n– Region Zapadnog Balkana predstavlja značajan prostor za regrutovanje članova Islamske države koji se bore u ratovima u Siriji i Iraku. Prema podacima Evropola oko 800 terorista sa prostora Zapadnog Balkana do sada se pridružilo borbama na Bliskom istoku. Od toga, najveći deo boraca Islamske države dolazi iz Bosne i Hercegovine i sa teritorije Kosova i Metohije – navela je Hrkalović.\n– Ministarstvo unutrašnjih poslova Republike Srbije ulaže značajne napore u borbi protiv terorizma. Naš fokus je na ranom otkrivanju lica koja žele da se priključe terorističkim organizacijama u stranim državama, kao i na aktivnostima osoba koje su se vratile u Srbiju. U Srbiji je do sada zbog učestvovanja u terorističkim organizacijama na stranim ratištima prvostepeno osuđeno sedam lica na ukupnu kaznu zatvora od skoro 70 godina. Naš cilj je jasan i podrazumeva smanjenje propagiranja radikalnih ideologija i sprečavanje regrutacije potencijalnih terorista i presecanje kanala finansiranja i komunikacije – navela je Hrkalović.\n– U borbi protiv terorizma treba posvetiti pažnju sprečavanju i suzbijanju nasilnog ekstremizma i radikalizacije koji ka njemu vode i zato je neophodno uložiti maksimalne napore u njihovu prevenciju, posebno kada su u pitanju mladi i razumevanje izazova sa kojima se suočavaju. Posebnu pažnju treba usmeriti na prevenciju radikalizacije mladih preko interneta, odnosno na praćenje i uklanjanje onlajn sadržaja koji promovišu terorizam i nasilje – rekla je Hrkalović.\nIZVOR: Pink.rs / FOTO: MUP


Upravna zgrada - Societe Generale Banka Srbija\nO nama Upravna zgrada\nSociete Generale je osnovana 4. maja 1864. godine i danas je jedna od najvećih svetskih banaka. Svoj razvoj gradi na čvrsto postavljenim standardima i predstavlja simbol sigurnosti i profesionalizma. Za više od 140 godine postojanja, Societe Generale Group je postala jedna od vodećih svetskih bankarskih grupa. Prisutna je u 83 zemlje, a preko 32 miliona klijenata uslužuje 157.000 zaposlenih širom sveta.\nSociete Generale je započela svoje poslovanje u Srbiji davne 1977. godine, a danas Societe Generale Srbija ima preko 250 hiljada klijenata koje servisira mreža od 90 ekspoziture sa preko 1200 zaposlenih.\nReputaciju vodeće banke na domaćem tržištu, Societe Generale Srbija je stekla svojim profesionalizmom, inovativnošću i timskim duhom, zasnovanim na standardima Societe Generale Group. Societe Generale Srbija je jedina banka sa stranim kapitalom koja je u Srbiji uložila u izgradnju svog sedišta u vrednosti od 10 miliona evra. Nova upravna zgrada\nNovo sedište banke, objekat površine 6.344m2 , nalazi se u blizini Beogradske arene, u poslovnom centru Novog Beograda. Sedište upravne zgrade nalazi se na prestižnoj lokaciji, na svega 3km udaljenosti od centra grada. Zvanična izgradnja jedne od najmodernijih poslovnih zgrada u Srbiji počela je septembra 2004. godine, a početkom aprila 2006. godine zaposleni Societe Generale Srbija su se uselili u nove prostorije svoje centralne zgrade. Upravna zgrada Societe Generale banke u Srbiji ima šest nivoa i optimalnog je kapaciteta za 360 zaposlenih. Zgrada je građena po najnovijim svetskim standardima i kao takva ima sistem najmodernijih instalacija: Optički razvod za kompjuterske mreže i telefonske konekcije koji pruža najkvalitetniji i najbrži protok informacija Šinski razvod za jaku struju\nMašinski sistem instalacija za grejanje i hlađenje koji omogućava svakom zaposlenom da prema sopstvenim potrebama određuje temperaturu prostora u kome boravi\nInvesticija u 5.000 portova (konektora) za mrežu čini server salu Societe Generale Srbija najmodernijom u bankarskom sistemu Srbije. Prateći svetske standarde Societe Generale Group i svetske standarde kompjuterskih mreža, Societe Generale Srbija izgradnjom novog poslovnog prostora implementirala je najmoderniju informaciono-komunikacionu tehnologiju.\nUpravna zgrada Societe Generale banke u Srbiji specifična je i po unutrašnjem prostoru koji je izgrađen da bude modularan i fleksibilan. Ceo jedan sprat (1.000m2 ), za samo jedan vikend, može u potpunosti da se preuredi kroz redistribuciju pregradnih zidova.\nNova upravna zgrada Societe Generale Srbija predstavlja jedan od najreprezentativnijih primera moderne arhitekture u Srbiji danas, što je i bila zamisao tvoraca idejnog rešenja profesora Aleksandra Stepanovića i arhitekte Đorđa Bobića.\nVodeća banka na domaćem tržištu\nProfesionalizam Timski duh Inovativnost


Stažiranje u Briselu | Politika | DW | 21.05.2010\nSrbija, BiH i Crna Gora još nisu ušle u EU. Ipak, Lejla, Maša i Miodrag trenutno stažiraju u kacelarijama evropskih poslanika i za Dojče vele „iznutra“ otkrivaju Evropski parlament, kao i život u Briselu…\nMaša, Miodrag i Lejla u Briselu\nNa pitanje kojim se putem dolazi do posla u Evropskom parlamentu, odgovori su različiti. Miograd Pantović je za „direktan pristup“, pa je tako na jednoj od konferencija organizovanih u Beogradu lično pitao Doris Pak da li može da stažira u njenoj kancelariji i dobio pozitivan odgovor. Maša Lekić imala je poznanika, stažistu, koji je njenu biografiju preporučio jednom od italijanskih poslanika, dok Lejla Đukić kaže da baš nikoga nije poznavala.\n„Shodno mom poreklu iz Bosne, mojim interesima i mojim studijama, izabrala sam parlamentarce koji su vezani za prostor jugoistočne Evrope i na njihove adrese poslala biografiju. Neki su odgovorili da trenutno nemaju mesta, ali neki su otvorili vrata“, priča Lejla.\nKacin komunikativan, a Pak spremna da posavetuje\nLejla danas radi u kancelariji Jelka Kacina, izvestioca Evropskog parlamenta za Srbiju. Na pitanje kakav je Kacin kao šef, ona kaže da je „super“, da je komunikativan, otvoren za saradnju i pun razumevanja. Reči hvale za svoju šeficu, Doris Pak, specijalog izvestioca Evropskog parlamenta za BiH, ima i Miodrag.\n„Ona je uvek otvorena, spremna za komunikaciju, spremna da sasluša bilo kakav predlog sa moje strane i da da savet u vezi života i rad u Paralmentu“, kaže stažista u kancelariji Doris Pak.\nPosao stažista u Evropskom parlamentu sastoji se od odlaska na sastanke, prisustvovanje sednicama komiteta, pisanja izveštaja, prevođenja tekstova iz novina za parlamentarce. Lejla i Miodrag kažu da je posebno zanimljivo upravo to što se zbog poslova svoji šefova i oni najviše bave pitanjima vezenim za dešavanja u jugoistočnoj Evropi.\nNije isto gledati Evropski parlament na TV i raditi u njemu\nI dok kažu da su u Briselu uglavnom „doživeli ono što su i očekivali“, najveće iznenađenje za Miodraga bio je drugačiji odnos zvaničnika u Evropske unije od onih u Srbiji.\n„Za razliku od Srbije, ili neke druge zemlje bivše Jugoslavije gde je teško stupiti u komunikaciju sa ministrom ili parlamentarcem, u Evropskom parlamentu sve je drugačije – bez problema se stupa u komunikaciju sa evropskim parlamentarcima ili ljudima iz Evropske komisije“, kaže Miodrag.\nSa druge strane kada je u pitanju sam život u Briselu, Miodrag već diplomatski odgovara: „Nisam ljubitelj Brisela kao grada, ali shvatam da je velika privilegija biti u Evropskom parlamentu i u centru dešavanja u Evropi. Jedno je gledati Evropski parlament i Evropsku komisiju na televiziji, a sasvim drugo kada prisustvujete odlukama o budućnosti Srbije ili BiH. To nam daje samopouzdanje i privilegovanost što smo tu.“\nMaša, koja je i završila sudije u Briselu, kaže da joj se grad sviđa, ali i iskusno dodaje: „Lepo je kada je sunce. Kada ne morate da svaki dan nosite kišobran u torbi, grad može da bude prijatan.“\nPut do Brisela nije tako težak\nSvoju budućnost ovo troje mladih ljudi vide prvenstveno kroz nastavak studija, na nekom od mastera. Iako ne isključuju dalji angažman u nekoj od evropskih institucija, želja im je da se vrate u svoje zemlje, u ministarstva spoljnih poslova ili kancelarije za pridruživanje i tako stečenim znanjem doprinesu procesima evrointegracija.\nIako kažu da je put do posla u evropskim institucijama, zbog zvaničnih propisa, teži za one koji nemaju državljanstvo neke od članica EU, oni ličnim primerom dokazuju da za postoji realna mogućnost za koju je potrebno imati dovoljno volje, ali i informacija.\n„Put do dolaska u Brisel nije tako težak, a svi su ovde otvoreni za prijem mladih iz bivše Jugoslavije. Postoji toliko mogućnosti, od stipendija ’Robert Šumana’, do raznih studijskih boravaka. Savetovao bi mladima da se informišu i da ne budu pasivni, jer je pasivnost mladih jedan od najvećih problema koje naše zemlje u ovom trenutku imaju,“ zaključuje Miodrag Pantović.\nTrajni link https://p.dw.com/p/NTWx


Početna » Politika » Vučić danas sa Stoltenbergom u Briselu o misiji Kfora\nPredsednik Srbije Aleksandar Vučić razgovaraće danas u Briselu sa generalnim sekretarom NATO-a Jensom Stoltenbergom o saradnji dve strane i o misiji Kfora na Kosovu.\nVučić je prošle nedelje rekao da će jedna od velikih sila uskoro zvanično zatražiti povlačenje sa Kosova misije Kfor, međunarodnih mirovnih snaga pod vodjstvom NATO-a, kao i Misije UN na Kosovu (Unmik), ocenivši da bi to za Srbiju bila „apsolutna katastrofa“.\n„Ne znam da li je neko svestan šta bi to značilo, veoma me brine“, kazao je Vučić.\nVučić je tada naveo i da će zamoliti Stoltenberga da založi svoj uticaj da ne do]e do povlačenja Kfora sa Kosova.\nPovodom izjave Vučića, neimenovani zvaničnik NATO izjavio je u petak da alijansa ostaje privržena stabilnosti Zapadnog Balkana i dodao da njene članice konsenzusom donose sve odluke, uključujući one koje se odnose na misiju Kfor.\n„Naša misija Kfor utemeljena je Rezolucijom 1244 Saveta bezbednosti UN iz 1999. godine kako bi obezbedila sigurno i bezbedno okruženje i slobodu kretanja za sve zajednice koje žive na Kosovu. Sve odluke u NATO, uključujući one koje se odnose na Kfor, donosi konsenzusom svih 30 saveznica, članica alijanse“, naveo je zvaničnik.\nVojnici Kfora su raspoređeni na Kosovu u junu 1999. godine, nakon povlačenja srpskih snaga na osnovu Kumanovskog sporazuma kojim je okončano bombardovanje tadašnje SR Jugoslavije.\nNa sastanak sa Stoltenbergom Vučić stići će iz Slovenije, gde će danas učestvovati na samitu Procesa Brdo-Brioni, a iz Brisela odlazi u Prag, u dvodnevnu posetu Češkoj.\nAleksandar VučićJens StoltenbergNATOBeograd\n9 reagovanja na “Vučić danas sa Stoltenbergom u Briselu o misiji Kfora”


Američki avioprevoznici suočavaju se sa višestrukim problemima\nProtekle nedelje kompanija «Ameriken erlajnz» otkazala je tri hiljade letova pošto je bila primorana da prizemlji gotovo polovinu svoje flote zbog bezbednosnih inspekcija koje je naredila federalna Agencija za avijaciju. To je samo najnoviji u nizu problema, pored rastućih cena goriva i nezadovoljstvo putnika, sa kojima se suočavaju američki avio-prevoznici.\nVlasnik turističke kompanije Brajan Doerti imao je velike probleme da prebaci svoje putnike na letove drugih avio kompanija pošto je «Ameriken erlajnz» otkazao veliki broj svojih letova.\n«Poslovati sa bilo kojim avio-prevoznikom nije lako ovih dana,» kaže on.\nSlično svakako misli i oko 250 hiljada putnika čiji letovi su bili otkazani zbog prinudnog prizemljenja aviona «Amerike erlajnza».\n«Mislim da je «Ameriken erlajnz» zaista izneverio svoje putnike. Imam veliku miljažu sa Amerikenom ali sam spreman da sve to žrtvujem da ne bih nikada više morao da putujem njihovim avionima.»\nFederalna agencija za avijaciju naredila je da se više od 300 aviona tipa MD-80 prizemlji zbog inspekcije električnih instalacija.\nNeki eksperti, poput Adama Pilarskog, smatraju da je federalna agencija preterala sa ovim merama. On je 17 godina radio za kompaniju Daglas Mekdonel, koja proizvodi pomenute avione.\n«Nema nikakvih bezbednosnih rizika - to su samo birokratski propisi. Oni su prekršili te propise a sve to ima veoma loše posledice po putnike,» kaže Pilarski.\nHaos zbog otkazanih letova nadovezuje se na druge probleme. Još jedan avio-prevoznik - «Frantijer erlajnz,» u petak je zatražio zaštitu od bankrotstva. Tokom protekle dve nedelje još tri prevoznika sličnog profila – «Skajbas», «Ej-ti-ej» i «Aloha», obustabvili su letove zbog istih razloga - rastućih cena goriva i smanjene potražnje. Adam Pilarski pruža konsalting mnogim avio kompanijama a napisao je i knjigu pod naslovom – «Zašto ne možemo da zaradimo novac u avijaciji?»\n«Šta bi avio kompanije trebalo da urade da bi bile uspešne u budućnosti? Prvo – da usvoje prihvatljivije i racionalnije cene. Drugo – da imaju dobre odnose sa zaposlenima i, treće - dobre odnose sa putnicima.»\nPilarski ističe da su neki svetski avio-prevoznici, poput Er Singapur-a, Lufthanze i američke firme «Sautvest», profitabilni i da to ukazuje da se avio saobraćaj ne razlikuje od drugih vrsta biznisa. Jednostavna formula - dobar menadžment i kvalitetna usluga, ističe Pilarski, mogla bi da pomogne i avio kompanijama da ponovo postanu profitabilne.


Optuženi Širokov i Popov saslušani u Moskvi | Kodex.ME\nOptuženi Širokov i Popov saslušani u Moskvi\nSuđenje za pokušaj državnog udara nastavljeno je danas u podgoričkom Višem sudu izvođenjem dokaza.\n04. 06. 2018 - 14:14 Autor: Kodex\nVještak Marko Lakić kazao je da postoje više uređaja koje se koriste za vještačenja digitalnih dokaza.\n"Svaki od tih uređaja radi na svoj način. Ne postoji savršen uređaj, pa se zato pribjegava korišćenju više od jednog uređaja za vještačenje. Najpoznatiji uređaji za vještačenje mobilnih telefona UFED i XRY. U vještačenju u ovom predmetu korišćena su oba uređaja", naveo je on.\nVještak je kazao i da ne postoji idealan softver za vještačenje, te da je nemoguće utvrditi vrijeme unošenja odnosno brisanja kontakta iz telefonoskog imenika, jer to telefon ne pamti.\nSutkinja je zabranila zahtjev Jovanovića da se pročita poruka sa Sinđelićevog telefona od 29. aprila 2016.\n"Očigledno je da se radi o privatnoj poruci i te aktivnosti nemaju veze sa djelovanjem svjedoka saradnika s predmetnim događajem o kojem je svjedočio", navela je Mugoša.\nJovanović je naveo da se u porukama vidi da Sinđelić nema novca.\n"On je ove telefone dobrovoljno dao i odrekao se prava na privatnost", naveo je Jovanović.\nSutkinja je dozvolila da se pročita nekoliko poruka iz Sinđelićevog telefona, jer su one, kako je pojasnila, u vrijeme izvršenja djela.\nMugoša je kazala je da Specijalno tužilaštvo dostavilo sudu zapisnike sa saslušanja optuženog Širokova i Popova, koje je urađeno u Moskvi.\nSuđenje će biti nastavljeno sjutra, kada bi trebalo da bude saslušan svjedok Brajan Skot, bivši operativac CIA-e.


Do subote leto, a od vikenda...\nA. J. 17. septembra 2018. 14:37\nPrema izgledima vremena za narednih sedam dana, do 25. septembra, do subote će biti pretežno sunčano i toplo sa maksimalnom temperaturom od 28 C do 31 stepen.,\nU Srbiji će sutra ujutru po kotlinama i visoravnima biti kratkotrajna magla, a tokom dana pretežno sunčano i toplo, do 31 stepen. Duvaće slab i umeren vetar, na jugu Banata povremeno i jak, istočni i jugoistočni. Najniža temperatura biće od 8 do 16, a najviša dnevna od 27 do 31 stepen, saopštio je RHMZ.\nU Beogradu će biti pretežno sunčano i toplo uz slab i umeren jugoistočni vetar. Najniža temperatura biće 16, a najviša dnevna oko 29 stepeni.\nPrema izgledima vremena za narednih sedam dana, do 25. septembra, do subote će biti pretežno sunčano i toplo, sa maksimalnom temperaturom od 28 do 31 stepen.\nU subotu posle podne na severu i zapadu, a uveče i tokom noći i u ostalim predelima očekuje se prolazno naoblačenje koje će usloviti pad temperature, pojačan severozapadni vetar i ponegde kratkotrajnu kišu ili pljusak sa grmljavinom.


Gorivo poskupjelo u FBiH, RS čeka cijene sirove nafte – Energetika.ba\nCijene goriva u Federaciji BiH od juče su veće za pet do 10 feninga po litru, a isti scenarij se očekuje i u Republici Srpskoj ukoliko nastavi da rast\nU očekivanju američke odluke o obnavljanju sankcija Iranu i usljed produžetka ekonomske krize u Venecueli, cijena nafte ponovo raste i u ponedjeljak je bila 76 dolara za barel. Na londonskom tržištu cijena barela povećana je za 80 centi i iznosila je 75,67 dolara. Na američkom tržištu barelom je trgovano po 84 centa višoj cijeni, koja iznosi 70,56 dolara. Cijene je podstakla kriza u Venecueli, velikom izvozniku nafte, koja je zasjenila povećanje američke proizvodnje za više od četvrtine tokom protekle dvije godine – na 10,62 miliona barela dnevno, tumače ekonomski analitičari.\nAmerička naftna kompanija “Konokofilips” odlučila je da preuzme ključnu imovinu venecuelanske naftne firme PDVSA na Karibima kako bi u arbitražnom postupku isposlovala naknadu od dvije milijarde dolara. Taj potez mogao bi dodatno da pritisne ionako smanjenu proizvodnju i izvoz moćne venecuelanske kompanije, navode ekonomski portali.\nNafta 950 FBIH 1 gorivo 83 nafta 575 RS 9 top 1767


Hodžićeva i grčka ambasadoka o radu Opštine Severna Mitrovica\nAmbasadorka Grčke na Kosovu Konstantina Atanasidau posetila je Severnu Mitrovicu i razgovarala sa šeficom Opštinske administracije Adrijanom Hodžić.\nNemačko-francuska poseta Prištini\nSpecijalni izaslanik za jugoistočnu Evropu, Tursku i države EFTA Saveznog ministarstva spoljnih poslova Nemačke Kristijan Helbah, i šef Odeljenja za zapadni Balkan pri Ministarstvu za evropske i inostrane poslove Francuske Tomas Bertin stigli su na Kosovo u zajedničku dvodnevnu posetu.\nJoš jedno paljenje letine srpskim povratnicima na Kosovu\nPovratniku u selu Suvi Lukavac kod Istoka, Miloradu Dubiću, noćas je zapaljena velika količina sena, preneli su RTS-u predstavnici lokalnih institucija u istočkoj opštini.\n"Komersant": Kosovo pod neviđenim pritiskom\nKosovo se našlo pod najjačim pritiskom vodećih zapadnih država zbog pokušaja kosovskih lidera da ukinu Specijalni sud za ratne zločine, piše "Komersant".\nTradicionalni doček Pravoslavne Nove godine biće organizovan u subotu 13. januara na Trgu oslobodiocima.\nTradicionalno plivanje za Časni krst i ove godine biće organizovano na severu Kosova. Najhrabriji plivači nadmetaće se na jezeru Gazivode, na praznik Bogojavljenje.\nKurti jedini kandidat za lidera Samoopredeljenja\nDan pre isteka roka za podnošenje kandidature za lidera opozicionog pokreta Samoopredeljenje, Aljbin Kurti je za sada jedini kandidat, piše Zeri.\nHaradinaj i Meta o dešavanjima na Kosovu i u Albaniji\nPremijer Kosova Ramuš Haradinaj sastao se sa predsednikom Albanije Iljitrom Metom sa kojim je razgovarao o aktuelnim dešavanjima na Kosovu i u Albaniji.\nHumanitarne predstave za lečenje Vasilija Nikolića\nAmatersko pozorište „Janićije Popović“ Doma kulture „Gračanica“ najavilo je da se pridružuje akciji „I ja se borim“ za pomoć malom Vasiliju Nikoliću.\n“Srpska protiv povlačenja Zakona o Specijalnom sudu”\nSrpska lista je protiv inicijative za povlačenje Zakona o formiranju Specijalnog suda za ratne zločine, kazao je potpredsednik Vlade i minister za zajednice i povratak Dalibor Jevtić na sastanku sa Kristijanom Helbahom i Tomasom Bertinom.\nDrecun o vizi Dikoviću: Kao da prave paralelu s Haradinajem\nPredsednik skupštinskog Odbora za Kosovo i Metohiju Milovan Drecun izjavio je u Novom danu da ne može da se otme utisku da neko neizdavanjem američke vize načelniku Generalštaba Vojske Srbije Ljubiši Dikoviću želi da napravi paralelu sa kosovskim premijerom Ramušom Haradinajem kome takođe nije data viza.\nStudenti obezbedili preko hiljadu paketića za decu sa Kosova\nStudenti svih Univerziteta iz Srbije uključili su se u akciju "Kosmetu na poklon" koju je pre tri godine inicirao Novosadski pravni fakultet.\nMaksimović: Dostupnost medijima ekstremni čin hrabrosti\nNovinarsko priznanje „Beli božur“ za dobar odnos sa medijima dodeljen je izvršnom direktoru Centra za mir i toleranciju Nenadu Maksimoviću. Priznanje za nesaradnju sa medijima pripalo je Srpskoj listi, a predstavnici ove stranke nisu došli na uručenje.\nDirektor kosovske pošte: Srpska policija me tukla kulturnije\nAgron Mustafa, direktor kosovske pošte, oštro je reagovao pošto su ga u Prištini pretukli pripadnici kosovske policije. "Srpska policija me tukla kulturnije", rekao je Mustafa.\nTači ponavlja: Potpisaću zakon\nKosovski predsednik Hašim Tači izjavio je u intervjuu za „Glas Amerike" na albanskom jeziku da bi prekršio Ustav ako ne bi potpisao zakon, ukoliko poslanici u parlamentu izglasaju inicijativu za opoziv odluke o formiranju Specijalnog suda za ratne zločine tzv. OVK.\nVeterani OVK: Naš rat je bio čist\nOrganizacije ratnih veterana proizašle iz tzv. Oslobodilačke vojske Kosova najavile su konkretne akcije, ukoliko Zakon o specijalnom sudu ne bude ukinut u kosovskoj skupštini.\nHaradinaj "po hitnom postupku" dobio pasoš Albanije\nKosovski premijer Ramuš Haradinaj dobio je albanski pasoš po hitnom postupku i verovatno će mu biti uručen u Tirani, gde je doputovao u nenajavljenu posetu.\nDirektor Kancelarije za KiM Marko Đurić izjavio je da Srbija nije konsultovana kada je dogovarano kako će biti ustrojen Specijalni sud za ratne zločine na KiM , te da je to mogao da bude "zaista međunarodni sud, a ne sud koji osniva ili raspušta parlament u Prištini".\nBogdan Mitrović pušten na slobodu\nBogdan Mitrović koji je uhapšen krajem avgusta kod Suve Reke, dok je sa porodicom obilazio kuću, a pod optužbom da je počinio ratne zločine, pušten je na slobodu.\nArno Gujon, autor knjige "Svi moji putevi vode ka Srbiji", za svoj humanitarni rad i ljubav koju je pokazao prema srpskom narodu na Kosovu i Metohiji dobio najveće odlikovanje Eparhije šabačke.\nEU poslanicima: Odustanite od ukidanja zakona o Specijalnom sudu\nJevtić: KFOR da ostane garant mira i stabilnosti\n"KFOR jeste i treba da ostane glavni garant mira i stabilnosti na Kosovu", kazao je Dalibor Jevtić na prvom susretu sa general majorom Salvatorem Kuoćijem od kako je on stupio na dužnost komandanta KFOR-a.\nHaradinaj: Pravedno bi bilo ukidanje suda\nKosovski premijer Ramuš Haradinaj izjavio je tokom posete Albaniji da bi ukidanje Specijalnog suda bilo pravedno, javljaju prištinski mediji.\nDom kulture Gračanica dobio digitalni bioskopski projektor\nDomu kulture u Gračanici danas je u Jugoslovenskoj kinoteci predat mobilni digitalni bioskopski projektor, vredan četiri miliona dinara, koji će se koristiti u svim srpskim sredinama na Kosovu i Metodije gde ima mogućnosti da se prikazuju filmovi.\nPosle četiri i po meseca pritvora Bogdan Mitrović stigao je noćas kući u selo Međulužje, kod Mladenovca. Ne žali se na tretman u pritvoru, ali ga, kaže, rastužuju razlozi zbog kojih je hapšen.\nKolona vozila na Merdaru\nNa prelazu Merdare od jutros su ponovo velike gužve. Kako javlja novinarka RTV Kim za ulazak sa Kosova u centralnu Srbiju čeka se više sati.\n"Znali smo da Mitrović nije kriv"\nPovratničkoj porodici Savić, u selu Koš kod Istoka noćas su zapaljeni seno i slama, što je treći slučaj paljenja letine srpskim povratničkim porodicama na Kosovu i Metohiji unazad nedelju dana.\nGračanica: Srpska Nova godina dočekana uz koncert i vatromet\nTradicionalno uz muziku, kuvano vino i vola na ražnju meštani opštine Gračanica na Trgu oslobodiocima dočekali su Novu 2018. godinu po Julijanskom kalendaru.\nPrištinski list Gazeta ekspres piše da glavni kosovski zvaničnici predsednik Hašim Tači, premijer Ramuš Haradinaj i predsedavajući skupštine Kadri Veselji, ne odustaju od planova da ukinu zakon o Specijalnom sudu za ratne zločine.


EK: Mala pomoć Srbiji, Sloveniji i Hrvatskoj za izbjeglice\nEvropska komisija (EK) je danas upozorila da je previše malo zemalja članica Evropske unije odgovorilo na molbe za humanitarnu pomoć i pomoć u opremi za zbrinjavanje izbjeglica, što su od EU zatražile Slovenija, Hrvatska i Srbija.\nTakva pomoć je dosad bila vrlo oskudna iako su ove tri zemlje zatražile i EU je aktivirala svoj Mehanizam civilne zaštite za rješavanje izbjegličke krize, navodi se u najnovijem izveštaju Komisije u Briselu.\nEK već sa svoje strane šalje takvu pomoć i stručne timove Sloveniji, Hrvatskoj i Srbiji, navodi se u izveštaju "Sučeliti se s izbjegličkom krizom: stanje u provođenju mjera".\nKomisija kaže da su Savjet ministara i lidera EU usvojili dva hitna programa za rješavanje izbjegličke, migrantske krize, uključujući prerazmeštaj 160 hiljada već ranije pristiglih izbjeglica u Grčku i Italiju i vraćanje onih migranata koji ne mogu dobiti azil u EU.\nU izvještaju se naglašava da je ključno ne samo da se “stabilizuje sadašnja situacija s izbjeglicama već i da se opipljivim mjerama uspostavi pouzdan sistem koji će izdržati probu vremena”.\nTakođe se ukazuje na važnost jačanja agencije Frontex za zaštitu spoljnih granica EU i kaže da su pripadnici ove agencije već upućeni u podršku nacionalnim vlastima Grčke, Bugarske, Mađarske i Hrvatske, kao i na granicu između Hrvatske i Srbije.\nEvropska komisija ističe da se znatna finansijska pomoć državama pogodjenim izbjegličkom krizom očekuje i od Evropske investicione banke, Razvojne banke Savjeta Evrope, Svjetske banke i Međunarodnog monetarnog fonda.\nU izvještaju se kaže da je EK već predložila da se iz budžeta EU za 2015. i 2016. izdvoji dodatnih 1,7 milijardi eura, tako da bi ukupno za izbegličku krizu bilo utrošeno 9,2 milijarde eura.


Vojska Srbije potpisala ugovor sa "Trajal korporacijom" - Top Novosti\nNaslovna Društvo Vojska Srbije potpisala ugovor sa “Trajal korporacijom”\nVojska Srbije potpisala ugovor sa “Trajal korporacijom”\nPredstavnici Ministarstva odbrane i “Trajal korporacije” potpisali su danas u Kruševcu ugovor o nabavci novih zaštitnih sredstava za potrebe Vojske Srbije u vrednosti od 98 miliona dinara. Ugovor su potpisali direktor Direkcije za nabavku i prodaju Uprave za snabdevanje SMR pukovnik Aleksandar Bukvić i direktor Trajala Miloš Nenezić, a potpisivanju je prisustvovao i ministar odbrane Bratislav Gašić.\nDo 2012. godine “Trajal korporacija” je Vojsci Srbije isporučila robu za samo sedam miliona dinara, a za naredne tri godine dostignut je iznos od 250 miliona dinara, rekao je Gašić nakon obilaska pogona te kompanije.\n– Bez obzira što smo imali našu srpsku fabriku namenske proizvodnje, dogodilo se da u magacinima Vojske Srbije imamo više od 35.000 zaštitnih maski sa isteklim resursima i sumnjivog kvaliteta, rekao je Gašić.\nProtekle dve godine, dodao je on, značajno je poboljšano stanje zaštitnih maski i odela za potrebe naše vojske.\n– Želimo da i sledeće godine značajnije obnovimo našu opremu, rekao je ministar i dodao da je menadžment Trajal korporacije uložio značajan napor da poboljša kvalitet svojih proizvoda, i da sve to bude usvojeno u Tehničko opitnom centru.\nUkupna vrednost poslovanja Vojske Srbije sa “Trajal korporacijom” za 2015. godinu iznosi oko 124 miliona dinara.\nIstičući važnost ugovora, direktor “Trajal korporacije” Miloš Nenezić je zahvalio Vojsci Srbije na poverenju koje ima u proizvode te kruševačke korporacije, što se tiče kvaliteta proizvoda i rokova isporuke.\nPrema njegovim rečima, ugovor je dokaz pouzdane saradnje Ministarstva odbrane i Vojske Srbije i “Trajal korporacije”.


Laguna - Bukmarker - Autorka koja se proslavila pišući o „jedinoj ženi za stolom“ - Knjige o kojima se priča\nAutorka koja se proslavila pišući o „jedinoj ženi za stolom“\nMari Benedikt je devedesetih godina u Njujorku često bila jedina žena pravnik u kancelariji punoj muškaraca, što ju je podstaklo da kao autorka piše o ženskim istorijskim ličnostima, koje u prošlosti nisu dovoljno cenjene.\nIdeju za knjigu „Drugi Ajnštajn“ koja govori o srpskoj matematičarki i fizičarki Milevi Marić, supruzi Alberta Ajnštajna, dobila je kada je svojim sinovima čitala biografiju za decu o Albertu Ajnštajnu. U knjizi se Mileva pominje samo u nekoliko rečenica.\nBenediktova je izjavila: „Počela sam da razmišljam o ovoj ženi iz istočne Evrope, koja je napravila veliki uspeh u vreme kada je devojčicama bilo zabranjeno da idu u srednju školu. Bila je jedna od prvih žena koje su izučavale fiziku na evropskom univerzitetu, pa mi nije bilo jasno zašto tek sad prvi put čujem za nju. Mileva i Ajnštajn su imali isti nivo obrazovanja na polju fizike i bili su u braku za vreme najbitnijeg perioda za nauku, uključujući 1905. godinu. To me je nateralo da se zapitam da li je ona doprinela Ajnštajnovim teorijama“ (Još uvek se vode debate o tome da li je Mileva pomagala Ajnštajnu u istraživanjima i u pisanju radova.)\nAutorkin novi roman govori o holivudskoj zvezdi i legendarnoj lepotici Hedi Lamar. Ovom knjigom autorka još jednom želi da u centar pažnje stavi sjajnu ženu koja je morala da živi u svetu u kom su se muškarci više poštovali i cenili. U romanu „Jedina žena za stolom“ ne govori se o filmskoj zvezdi, već o izumiteljki radio-komunikacionog torpedo sistema, preteče bežičnog interneta (ovaj izum kreirala je zajedno sa kompozitorom Džordžom Antajlom). „Ljudi svaki dan koriste izum čijem je stvaranju doprinela Lamarova, a to je mobilni telefon. Kada sam to saznala, znala sam da moram da napišem priču o ovoj ženi“, kazala je Benediktova.\nPo rečima autorke, životna priča Lamarove je triler, ali i feministička parabola: Jevrejka iz Beča beži od nacista, kao i od svog supruga, fašističnog trgovca oružjem. Odlučna je da pomogne Saveznicima da naprave radio signal koji nacisti neće moći da ometaju, ali prvo mora da natera sve iz ratne mornarice da je shvate ozbiljno.\nU sledećoj knjizi, Benediktova će pisati o Klementini Čerčil, supruzi Vinstona Čerčila.\nAutor: Emili Ejkin


Povratak filma u bioskopske sale | Palelive.com\nPočetna Regija Istočno Sarajevo Povratak filma u bioskopske sale\nISTOČNO SARAJEVO – Kulturni centar Istočno Novo Sarajevo čini napore da vrati bioskopske predstave u Istočnom Sarajevu i time obraduje ljubitelje sedme umjetnosti, izjavio je Srni direktor Centra Nedeljko Zelenović. Zelenović je rekao da je u subotu i nedjelju, 6. i 7. aprila, planirana projekcija filma „Falsifikator“ Srđana Dragojevića u kome briljiraju glumci Branka Katić i Tihomir Stanić.\n„Projekti kao što je u martu bio revija dugometražnih dokumentarnih filmova, te `Operacija kino` i projekcija filma `Falsifikator` su naš pokušaj da ponovo u grad vratimo bioskopske predstave“, kaže Zelenović.\nOn je dodao da će saradnja sa distributerom „Oskar filmom“ iz Banjaluke uroditi plodom i da će ljubitelji filmske umjetnosti ponovo imati mogućnost da na velikom platnu prate filmske hitove.\n„Poslije veoma uspješnog projekta `Operacija kino`, koji se večeras završava projekcijom filma `Tabu` portugalskog reditelja Miguela Gomesa, a koji je naš Kulturni centar radio sa Sarajevo film festivalom, ove nedjelje nastavljaju se značajna kulturna dešavanja“, naveo je Zelenović.\nOn je rekao da Kulturni centar u srijedu i četvrtak, 3. i 4. aprila, za najmlađe ljubitelje pozorišta organizuje predstavu „Četiri čarobne reči“, u saradnji sa Udruženjem građana „Sunce“ iz Užica.\nZelenović je objasnio da se radi o interaktivnoj predstavi za djecu sa mnogo songova u kojoj se govori o pravim vrijednostima života, lijepom ponašanju i pravilnom ophođenju u svakodnevnim situacijama.\nZa petak, 5. aprila, priprema se Veče humora i satire na kome će uz poznate aforističare nastupiti i svi oni koji znaju na pravi način ispričati, šalu, vic ili anegdotu.\nPrethodni članak2. aprila Prva Vanredna sjednica SO Višegrad\nNaredni članakVozač predat u nadležnost Tužilaštva